Blaze7451/Wiki-th-20250601 huggingface dataset:
วินัยมุข

วินัยมุข เป็นชื่อหนังสือที่สมเด็จพระมหาสมณเจ้า กรมพระยาวชิรญาณวโรรส วัดบวรนิเวศวิหาร ทรงรจนาไว้ เป็นหนังสือที่ว่าด้วยแนวทางแห่งการศึกษาและปฏิบัติพระวินัยให้สำเร็จประโยชน์
คณะสงฆ์ใช้หนังสือวินัยมุขป็นหลักสูตรสำหรับศึกษาวิชาวินัยของภิกษุสามเณรตลอดมาจนถึงปัจจุบัน แบ่งออกเป็น 3 เล่ม คือ
เล่ม 1 เป็นหลักสูตรนักธรรมตรี ว่าด้วยเรื่องสิกขาบทหรือศีล 227 ข้อของภิกษุ
เล่ม 2 เป็นหลักสูตรนักธรรมชั้นโท ว่าด้วยเรื่องกายบริหาร บริขาร นิสัย วัตร เป็นต้น
เล่ม 3 เป็นหลักสูตรนักธรรมเอก ว่าด้วยเรื่องสังฆกรรม สีมา กฐิน เป็นต้น

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548
หมวดหมู่:ศาสนาพุทธ
หมวดหมู่:คำศัพท์ศาสนาพุทธ
พระธรรมทูต

พระธรรมทูต (อ่านว่า -ทำมะทูด) หรือ พระธรรมจาริก หมายถึง ภิกษุที่เดินทางไปแสดงธรรมในที่ต่าง ๆ ทำหน้าที่เหมือนทูตทางธรรมหรือทูตของพระศาสนา
พระธรรมทูตเริ่มมีครั้งแรกเมื่อพระพุทธเจ้าทรงแสดงธรรมจนมีพระสาวกมากรูปแล้วจึงส่งพระสาวกเหล่านั้นไปประกาศธรรมในทิศต่างๆ โดยตรัสว่า "เธอทั้งหลายจงจาริกไปเพื่อประโยชน์สุขแก่ประชุมชน เพื่ออนุเคราะห์แก่ประชุมชน" ดังนี้เป็นต้น
พระธรรมจาริก มีความหมายเดียวเช่นเดียวกันกับพระธรรมทูต แต่เป็นคำบัญญัติที่เกิดที่หลังคำว่าพระธรรมทูต
ปัจจุบันแบ่งพระธรรมทูตออกเป็น 2 ประเภทคือ พระธรรมทูตในประเทศ กับ พระธรรมทูตต่างประเทศ

**พระธรรมทูตในประเทศ**
พระธรรมทูตในประเทศแบ่งพื้นที่ความรับผิดชอบเป็น 9 สายดังนี้- สายที่ 1 รับผิดชอบในเขตภาค 1 และภาค 14 (นนทบุรี ปทุมธานี สมุทรปราการ นครปฐม สุพรรณบุรี กาญจนบุรี สมุทรสาคร) - สายที่ 2 รับผิดชอบในเขตภาค 2 และภาค 3 (พระนครศรีอยุธยา อ่างทอง สระบุรี ลพบุรี สิงห์บุรี ชัยนาท อุทัยธานี)- สายที่ 3 รับผิดชอบในเขตภาค 4 และภาค 5 (กำแพงเพชร พิจิตร เพชรบูรณ์ นครสวรรค์ พิษณุโลก สุโขทัย ตาก อุตรดิตถ์)- สายที่ 4 รับผิดชอบในเขตภาค 6 และภาค 7 (ลำปาง เชียงราย พะเยา แพร่ น่าน เชียงใหม่ ลำพูน แม่ฮ่องสอน)- สายที่ 5 รับผิดชอบในเขตภาค 8 และภาค 9 (อุดรธานี หนองคาย เลย สกลนคร หนองบัวลำภู บึงกาฬ ขอนแก่น มหาสารคาม กาฬสินธุ์ ร้อยเอ็ด)- สายที่ 6 รับผิดชอบในเขตภาค 10 และภาค 11 (อุบลราชธานี ยโสธร มุกดาหาร ศรีสะเกษ นครพนม อำนาจเจริญ นครราชสีมา ชัยภูมิ สุรินทร์ บุรีรัมย์)- สายที่ 7 รับผิดชอบในเขตภาค 12 และภาค 13 (ปราจีนบุรี นครนายก ฉะเชิงเทรา สระแก้ว ชลบุรี ระยอง จันทบุรี ตราด)- สายที่ 8 รับผิดชอบในเขตภาค 15 และภาค 16 (ราชบุรี เพชรบุรี สมุทรสงคราม ประจวบคีรีขันธ์ ชุมพร สุราษฎร์ธานี นครศรีธรรมราช)- สายที่ 9 รับผิดชอบในเขตภาค 17 และภาค 18 (ภูเก็ต ตรัง กระบี่ พังงา ระนอง พัทลุง สงขลา สตูล ปัตตานี ยะลา นราธิวาส)

**พระธรรมทูตต่างประเทศ**

**อ้างอิง**
 พระธรรมกิตติวงศ์ (ทองดี สุรเตโช), พจนานุกรมเพื่อการศึกษาพุทธศาสน์ ชุด คำวัด,  วัดราชโอรสารามราชวรวิหาร: กรุงเทพฯ, 2548
หมวดหมู่:ภิกษุ
หมวดหมู่:คำศัพท์ศาสนาพุทธ
พุทธศาสนิกชน

พุทธศาสนิกชน (Buddhist) แปลว่า คนที่นับถือศาสนาพุทธ เรียกอีกอย่างว่า พุทธมามกะ ซึ่งหมายถึง ผู้ประกาศตนว่าพระพุทธเจ้าเป็นพระบรมศาสดาของตน
พุทธศาสนิกชน หมายถึง คนที่ยินดีที่จะปฏิบัติตามหลักคำสอนของพระพุทธศาสนา เต็มใจที่จะปฏิบัติตามหลักธรรมคือ เว้นจากการทำความชั่ว ทำแต่ความดี และทำจิตใจให้หมดจดจากกิเลส ด้วยการบำเพ็ญบุญในพระพุทธศาสนา เช่น ให้ทาน รักษาศีล และเจริญภาวนาเพื่อขัดเกลา อบรม บ่มเพาะกาย วาจา ใจให้งดงามเรียบร้อย ให้สงบนิ่ง และให้พ้นจากความเศร้าหมองต่างๆ
พุทธศาสนิกชน  ที่พึงประสงค์คือผู้ปฏิบัติตนให้เป็นผู้รู้ ผู้ฉลาด ตื่นตัวอยู่เสมอ ไม่งมงาย ไม่ประมาทมัวเมา ไม่หลงไปตามกระแสกิเลส

**อ้างอิง**
 พระธรรมกิตติวงศ์ (ทองดี สุรเตโช), พจนานุกรมเพื่อการศึกษาพุทธศาสน์ ชุด คำวัด, กรุงเทพฯ : วัดราชโอรสาราม, 2548.

หมวดหมู่:คำศัพท์ศาสนาพุทธ
พุทธบัญญัติ

พุทธบัญญัติ คือ บัญญัติของพระพุทธเจ้า, ข้อบัญญัติที่พระพุทธเจ้าทรงบัญญัติไว้ ได้แก่ วินัยของภิกษุและภิกษุณี
พุทธบัญญัติ หมายถึงกฎระเบียบ ข้อบังคับที่พระพุทธเจ้าตั้งไว้เป็นพุทธอาณาคือระเบียบการปกครองภิกษุและภิกษุณี ที่เรียกโดยทั่วไปว่าพระวินัย
พุทธบัญญัติ เกิดขึ้นจากการที่มีภิกษุหรือภิกษุณีประพฤติไม่ถูกต้องไม่เหมาะสม หรือประพฤติเสียหายขึ้นจนชาวบ้านพากันตำหนิโพนทะนา ทรงรับทราบแล้วจึงให้ประชุมสงฆ์ ไต่สวนได้ความจริงแล้วจึงทรงบัญญัติเป็นข้อห้ามไว้ การบัญญัติพระวินัยของพระพุทธเจ้ามีลักษณะเช่นนี้ทั้งหมด

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548
หมวดหมู่:ศาสนาพุทธ
หมวดหมู่:คำศัพท์ศาสนาพุทธ
บริขาร

บริขาร (อ่านว่า บอ-ริ-ขาน) หมายถึงเครื่องใช้ไม้สอยที่จำเป็นของภิกษุซึ่งมี 8 อย่าง เรียกว่า อัฐบริขาร (อ่านว่า อัด-ถะ-บอ-ริ-ขาน) แปลว่าบริขาร 8 คือสบง (ผ้านุ่ง) จีวร (ผ้าห่ม) สังฆาฏิ (ผ้าซ้อน) บาตร มีดโกน เข็ม ประคดเอว ธมกรก (ที่กรองน้ำ) ซึ่งจำเป็นในการเตรียมการบวช เช่นคำพูดของเพื่อนบ้านถามแม่ของนาคซึ่งเตรียมจะบวชว่า
"บวชลูกคราวนี้ไปซื้ออัฐบริขารมาหรือยัง"
อัฐบริขาร ในวงการพระจำกันว่า "ผ้า 4 เหล็ก 3 น้ำ 1"
ผ้า 4 คือสบง จีวร สังฆาฏิ ประคดคาดเอว เหล็ก 3 คือบาตร มีดโกน เข็ม น้ำ 1 คือธมกรก
บางครั้งเรียกบริขารเหล่านี้ว่า สมณบริขาร หมายถึงเครื่องใช้สอยของสมณะหรือนักบวชในพระพุทธศาสนา

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548
หมวดหมู่:พระสงฆ์
หมวดหมู่:คำศัพท์ศาสนาพุทธ
หมวดหมู่:พระวินัยบัญญัติ
แม่แบบ:เหตุการณ์ปัจจุบัน/2551 กรกฎาคม 26

* พระบาทสมเด็จพระเจ้าอยู่หัวฯมีพระบรมราชโองการฯแต่งตั้ง นาย เตช  บุนนาค เป็นรัฐมนตรีว่าการกระทรวงการต่างประเทศ- ฮิวแมน ไรท์ส วอทช์ ออกแถลงการณ์เรียกร้องให้รัฐบาลไทย ปกป้องให้ความปลอดภัยแก่กลุ่มผู้ชุมนุมประท้วงรัฐบาล ที่ใช้สิทธิในชุมนุมโดยสงบ สืบเนื่องจากเหตุการณ์กลุ่มคนรักอุดรที่สนับสนุนรัฐบาล นำโดยนายขวัญชัย ไพรพนาและนายอุทัย แสนแก้ว ใช้กำลังรุมทำร้ายพันธมิตรประชาชนเพื่อประชาธิปไตยที่จังหวัดอุดรธานี  (hrw.org)
}
สี่แยกภาคเหนือ

สี่แยกภาคเหนือ หรือ สี่แยกห้าเชียง ตั้งอยู่บนจุดตัดของทางหลวงแผ่นดินหมายเลข 1 และ ทางหลวงแผ่นดินหมายเลข 11 จังหวัดลำปาง อยู่ในเขตของ เทศบาลนครลำปาง ซึ่งในอนาคตจะมี ทางหลวงพิเศษหมายเลข 5
ถนนมอเตอร์เวย์ลำปาง-เชียงใหม่ ยกระดับเหนือทางหลวงแผ่นดินหมายเลข 11
ข้ามถนนพหลโยธิน ไปจนถึงจังหวัดเชียงใหม่อีก 1 สาย (โครงการในอนาคต) ซึ่งโครงการนี้กำลังอยู่ในระหว่างการออกแบบและการวางแผน โดยจะมีการสร้างทางแยกต่างระดับ บริเวณจุดตัดถนนพหลโยธิน ซึ่งในส่วนนี้ จะมีการขอเวนคืนพื้นที่บางส่วนบริเวณใกล้เคียง เพื่อให้มีพื้นที่เพียงพอในการก่อสร้างทางแยกต่างระดับ ส่วนถนนพหลโยธิน จะมีการก่อสร้างทางคู่ขนานเพิ่มเติม ฝั่งละ 2 ช่องจราจร จากหน้าห้างบิ๊กซีลำปาง ไปจนถึงหน้าองค์การบริหารส่วนจังหวัดลำปาง อำเภอเกาะคาด้วย รวมทั้งการก่อสร้างสะพานข้ามแม่น้ำวังเพิ่มอีกหนึ่งแห่งเพื่อเชื่อมทางหลวงพิเศษหมายเลข 5

**ความสำคัญ**
สี่แยกภาคเหนือ เป็นแยกที่เป็นเสมือนศูนย์กลางการเดินทางในภาคเหนือตอนบน เนื่องจากเป็นจุดตัดของแนวเหนือ-ใต้ (ถนนพหลโยธิน) และ ตะวันออก-ตะวันตก (ทางหลวงหมายเลข 11) สามารถเดินทางไปยังเชียง หรือเมือง ที่สำคัญทั้ง 5 ของอดีตอาณาจักรล้านนาได้ คือ เชียงใหม่ เชียงราย เชียงตุง เชียงทอง และ เชียงรุ่ง จึงได้ชื่อว่า สี่แยกห้าเชียง 

**หลักกิโลเมตรห้าเชียง**
ด้วยเหตุว่าสี่แยกห้าเชียง เป็นสี่แยกที่สำคัญในฐานะประตูสู่ล้านนา เป็นจุดเริ่มต้นศูนย์กลางของภาคเหนือตอนบน ดิเรก ก้อนกลีบ ผู้ว่าราชการจังหวัดลำปางจึงมีแนวคิดในการสร้างสิ่งก่อสร้างที่เป็นสัญลักษณ์ของการกำหนดเมืองลำปาง ซึ่งได้ทำการสร้างเป็นหลักกิโลเมตรขนาดใหญ่ ความสูง 14 เมตร กว้าง 7 เมตร ใช้งบประมาณในการก่อสร้าง 2.8 ล้านบาท จากกองทุนพัฒนาชุมชนในพื้นที่รอบโรงไฟฟ้าในจังหวัดลำปาง ก่อสร้างแล้วเสร็จเมื่อวันที่ 7 กรกฎาคม พ.ศ. 2551 ในอนาคตคาดว่าน่าจะมีการทุบทำลายหลักกิโลเมตรนี้ทิ้งไป เนื่องจากต้องใช้พื้นที่ในการก่อสร้างทางแยกต่างระดับ บริเวณจุดตัดทางหลวงแผ่นดินหมายเลข 1, ทางหลวงแผ่นดินหมายเลข 11 และทางหลวงพิเศษหมายเลข 5

**อ้างอิง**
  หลัก"ก.ม."ยักษ์ สี่แยก"ห้าเชียง" ข่าวสด
หมวดหมู่:โครงสร้างพื้นฐานด้านการขนส่งในจังหวัดลำปาง
ภาคเหนือ
หมวดหมู่:อำเภอเมืองลำปาง
สถานีย่อย:การทหาร/วันนี้ในอดีต/20 กรกฎาคม

20 กรกฎาคม- พ.ศ. 2461 (ค.ศ. 1918) - สงครามโลกครั้งที่หนึ่ง: กองทัพเยอรมันรุกข้ามแม่น้ำมาร์น- พ.ศ. 2486 (ค.ศ. 1943) - สงครามโลกครั้งที่สอง: กองทัพอเมริกันและแคนาดาพิชิตเมืองเอ็นนาบนเกาะซิซิลี- พ.ศ. 2487 (ค.ศ. 1944) - สงครามโลกครั้งที่สอง: อดอล์ฟ ฮิตเลอร์รอดชีวิตจากการถูกลอบสังหาร ซึ่งเกี่ยวพันกับความพยายามก่อรัฐประหารในแผนลับ 20 กรกฎาคม- พ.ศ. 2487 (ค.ศ. 1944) - สงครามโลกครั้งที่สอง: กองทัพอเมริกันยกพลขึ้นบกที่เกาะกวม
จดหมายเหตุเดือนกรกฎาคม
สังเวียนแค้น สังเวียนชีวิต

สังเวียนแค้น สังเวียนชีวิต (italic=yes) เป็นภาพยนตร์อเมริกันที่ว่าด้วยเรื่องของการต่อสู้ซึ่งตัวเอกของเรื่องเป็นผู้ใช้วิชามวยไทยในการแข่งขัน

**เนื้อเรื่องย่อ**
เคริท สโลน มีหน้าที่เป็นพี่เลี้ยงให้กับ อีรีค สโลน พี่ชายของเขา ที่เป็นแชมป์คิกบ๊อกซ์ซิ่งผู้ยิ่งใหญ่ จนมาวันหนึ่ง วันที่เขาต้องเห็นพี่ชายถูกต่อยจนหมดสภาพ โดยน้ำมือของ ทอง โพธิ์ นักชกแห่งประเทศไทยที่มีฝีมือร้ายกาจมาก ทำให้เคริทอยากจะแข่งขันกับทองโพธิ์ให้ชนะจงได้ ต่อมา เคริท และ อีรีค ได้ออกเดินทางไปที่กรุงเทพมหานครเพื่อที่จะได้หาทองโพธิ์นักชกชาวไทยมาต่อสู้กับเขา
และต่อมา เคริท และ เอริก ได้ไปหาอาจารย์ที่มีชื่อว่า เซี่ยน เขาเป็นอาจารย์ที่มีความเชี่ยวชาญในเรื่อง การชกมวยเป็นอย่างยิ่งจนทำให้เขาต้องการจะไปฝึกกับอาจารย์สอนวิชาแม่ไม้มวยไทย จนเขาได้ฝึกกับอาจารย์จนสำเร็จวิชา และแล้วในเวทีสังเวียนชกมวยก็เริ่มต้นขึ้นระหว่าง เคริท กับทองโพธิ์
เคริทอยากจะเอาชนะทองโพธิ์ให้จงได้ แต่ทองโพธิ์ก็มีฝีมือร้ายกาจมากจนล้มนักชกมวยได้หมด แต่ว่าเคริทจึงมีความมั่นใจในตนเองเพื่อที่จะล้มทองโพธิ์ให้ได้ แต่แล้วก็โดนท่าไม้ตายของเคริทจนทองโพธิ์ล้มลงไป และแล้วเคริทก็ได้รับชัยชนะจากการล้มทองโพธิ์ได้สำเร็จ จนได้รับฉายาว่า นักสู้ขาว

**ตัวละครหลัก**

**รูปแบบการต่อสู้**

**แหล่งข้อมูลอื่น**
 title=Kickboxer-  Kickboxer on Jeanclaudevandamme.fr date=2012-02-06  
หมวดหมู่:ภาพยนตร์ที่ออกฉายในปี พ.ศ. 2532
หมวดหมู่:ภาพยนตร์ศิลปะการต่อสู้
หมวดหมู่:ภาพยนตร์มวยไทย
หมวดหมู่:ภาพยนตร์ที่ถ่ายทำในประเทศไทย
โดนัท

โดนัต หรือ โดนัท (doughnut, donut) เป็นขนมแป้งทอดหรืออบ ที่มีเนื้อคล้ายกับขนมเค้ก มีลักษณะกลมมีรูตรงกลางคล้ายกับห่วงยาง มี
หลายรสชาติ ถ้าเป็นของไทยจะมีน้ำตาลอยู่ที่ผิวของขนม โดนัทสามารถแบ่งออกตามกรรมวิธีการผลิตได้เป็น 2 ประเภท คือ โดนัทยีสต์ และโดนัทเค้ก(ควิกเบรดโดนัท)
กระบวนการผลิตโดนัทยีสต์นั้น จะใช้ยีสต์เป็นส่วนประกอบในการหมักแป้งให้ขึ้นฟู ซึ่งแตกต่างจากโดนัตเค้ก จะใช้ผงฟูในการหมักแป้งให้ขึ้นฟู ดังนั้นรสชาติ และเนื้อสัมผัสจะมีความแตกต่างกัน เนื่องจากโดนัทเป็นเพียงแป้งทอดธรรมดา ไม่มีรสชาติ ผู้ผลิตจึงได้เพิ่มสิ่งต่างๆลงไป เพื่อให้โดนัทมีรสชาติที่ดีขึ้น อาทิ สอดไส้ คลุกน้ำตาล เคลือบหน้าโดนัทด้วยสีสันต่างๆ 
ปัจจุบันโดนัทเป็นที่นิยมอย่างมาก โดยเฉพาะในกลุ่มวัยรุ่น สามารถหาซื้อได้ตั้งแต่บนห้างสรรพสินค้า,ศูนย์การค้าจนถึงตลาดนัด ราคาขายแตกต่างกันไปตามแต่ละสถานที่ 
โดนัทที่กำลังจะขาย 
โดนัทโมจิรสสตรอเบอร์รี่ โดย Mister Donut

**ดูเพิ่ม**
 น้ำตาล- น้ำตาลไอซิ่ง- น้ำตาลโดนัท- น้ำตาลเคลือบ- น้ำตาลป่น- ขนมวง ขนมไทยที่มีลักษณะคล้ายกัน
หมวดหมู่:โดนัท
หมวดหมู่:อาหารโลก
หมวดหมู่:ประเภทของอาหาร

**อ้างอิง==
อาลัว

ขนมอาลัวจิ๋วหลากสี
อาลัว เป็นขนมหวานที่ทำจากแป้ง ผิวด้านนอกจะเป็นน้ำตาลแข็ง ด้านในเป็นแป้งหนืด มักทำเป็นอันเล็ก ๆ มีหลายสี มีกลิ่นหอมหวาน
ขนมอาลัวมีต้นกำเนิดมาจากประเทศโปรตุเกส ได้รับการนำเข้ามาเผยแพร่ในประเทศไทยครั้งแรกโดยคุณท้าวทองกีบม้า ภริยาของเจ้าพระยาวิชเยนทร์ (คอนสแตนติน ฟอลคอน) ชาวกรีกซึ่งทำงานให้กับราชสำนักโปรตุเกส ภายหลังจึงมารับราชการในราชสำนักตรงกับรัชสมัยของสมเด็จพระนารายณ์มหาราช
ขนมอาลัวยังแบ่งได้เป็นสองชนิด คือ อาลัวชาววังและอาลัวจิ๋ว โดยอาลัวชาววังมีขนาดใหญ่กว่า และมีส่วนผสมของกะทิมากกว่าอาลัวจิ๋ว
หมวดหมู่:ขนมไทย|ขนม
ราตรีมหัศจรรย์

ราตรีมหัศจรรย์ (アフターダーク; After Dark) เป็นนวนิยายของฮารูกิ มูราคามิ นักเขียนชาวญี่ปุ่น ตีพิมพ์ครั้งแรกเมื่อ ค.ศ. 2004 ฉบับภาษาไทยแปลโดยนพดล เวชสวัสดิ์ ตีพิมพ์ครั้งแรกเมื่อ สิงหาคม พ.ศ. 2551 โดยสำนักพิมพ์กำมะหยี่
ราตรีมหัศจรรย์เป็นนิยายเล่าเรื่องราวที่เกิดขึ้นในหนึ่งราตรีในช่วงเวลาไม่กี่ชั่วโมงยามราตรี ตัวละครที่มีความแปลกแยกและแตกต่างทยอยเดินเข้าสู่เวทีเล็ก ๆ กลางเมืองใหญ่ บ้างปรารถนาที่จะหลบเลี่ยงความจริงบางอย่างของชีวิต บ้างปรารถนาที่จะเติมเต็มจิตวิญญาณของตนด้วยการหลอมรวมกับคนอื่น

**เนื้อเรื่องย่อ**
แก่นกลางของเรื่องคือสองพี่น้อง เอริ นางแบบสาวที่ใช้นิทรารมณ์เป็นเครื่องหลีกเร้นหลบหนี กับมาริ สาวน้อยนักศึกษาที่ฝังตัวใต้เงาของหนังสือเล่มหนาในร้านอาหาร ก่อนจะถูกชักนำให้เข้าไปสัมผัสชีวิตกลางคืนของบรรดาคนแปลกหน้า หนุ่มนักดนตรีผู้เข้ามาทักถาม สาวร่างใหญ่ผู้จัดการ ‘โรงแรมฉ่ำรัก’ ที่แวะมาขอความช่วยเหลือ และโสเภณีชาวจีนที่ถูกทำร้ายอย่างทารุณโดยพนักงานบริษัทคอมพิวเตอร์ซึ่งคล้ายจะแผ่รังสีคุกคามอันชวนอึดอัดไปปองร้ายพี่สาวของเธอถึงห้องนอน

**อ้างอิง**
หมวดหมู่:นวนิยาย
หมวดหมู่:งานเขียนของฮารูกิ มูรากามิ
หมวดหมู่:วรรณกรรมญี่ปุ่น
สำราญศักดิ์ เมืองสุรินทร์

สำราญศักดิ์ เมืองสุรินทร์ (เกิดเมื่อ 18 มิถุนายน 2502 - ) โดยจุดเริ่มต้นชองการเป็นนักมวยโดย ครูจิ๋ม มาฝากให้แก่ ครูไตรสิทธิ์ โชคภัทรชัยกิจ แต่อยู่ได้เพียงสองเดือน

**สถิติการชก**
พ.ศ. 2528- ชนะน็อค นิคม  เพชรโพธิ์ทอง ยก 3 - ชนะน็อค แสนเชิง  ปิ่นสิชัย ยก 2- ชนะน็อค แมวน้อย  ศิษย์ช่าง ยก 3- ชนะคะแนน หยกน้อย  แฟร์เท็กซ์- แพ้คะแนน  จอมโว  เชิญยิ้ม- ชนะน็อค ชาญชัย  ส.ธรรมรังสี ยก 1- แพ้คะแนน ฉมวกเพชร  ห้าพลัง- แพ้คะแนน สานิตย์  วิชิตเกรียงไกร
หมวดหมู่:นักมวยไทยชาวไทย
สำนักพิมพ์กำมะหยี่

สำนักพิมพ์กำมะหยี่ (Gamme Magie Editions) เป็นสำนักพิมพ์ไทยที่ก่อตั้งขึ้นเมื่อเดือนสิงหาคม พ.ศ 2550 จัดพิมพ์ผลงานแปลจากหนังสือต่างประเทศ และผลงานของนักเขียนไทย 

**ประวัติ**
ร่วมก่อตั้งโดย อธิชา มัญชุนากร กาบูล็อง - นักแปลและบรรณาธิการ 10เดซิเบล -นักเขียน และศรินนี วราทร - นักการตลาดและบัญชี เมื่อปี พ.ศ. 2550  ต่อมาในปี พ.ศ. 2551 ศรรวริศา เมฆไพบูลย์ -นักแปลและบรรณาธิการ เข้าร่วมงานในฐานะหัวหน้ากองบรรณาธิการ 

**หมวดหมู่หนังสือ**
- ผลงานจากนักเขียนไทย 
สำนักพิมพ์เริ่มต้นออกผลงานเล่มแรก ในเดือนสิงหาคม 2550  คือ คณิตศาสตร์ รส. รวมเรื่องสั้นคณิตศาสตร์ โดย 10เดซิเบล และในเดือนมีนาคม พ.ศ. 2551 จึงออก เด็กหญิงมุกประดับ จากนักเขียนคนเดียวกัน 
- ผลงานแปลจากหนังสือต่างประเทศ 
แบ่งย่อยออกเป็น 2 ชุด คือ
1. แกรนด์ เมจิค (Grand Magic) - หนังสือจากนักเขียนรุ่นใหญ่ที่ได้รับการยกย่องทั่วโลก เช่น ฮารูกิ มูราคามิ , มิลาน คุนเดอรา
2. ลิตเติล เจมส์ (Little Gems)- หนังสือจากนักเขียนหน้าใหม่ที่น่าสนใจ  เช่น  มาร์จอเน่  ซาทราพิ เจ้าของผลงานการ์ตูน แพร์ซโพลิส 

**แหล่งข้อมูลอื่น**
  เว็บไซต์อย่างเป็นทางการของสำนักพิมพ์กำมะหยี่ date=2008-09-19 -  บล็อกของสำนักพิมพ์กำมะหยี่
กำมะหยี่
ด้วยรัก ความตาย และหัวใจสลาย

ด้วยรัก ความตาย และหัวใจสลาย (ノルウェイの森; Norwegian Wood) เป็นนวนิยายของฮารูกิ มูราคามิ นักเขียนชาวญี่ปุ่น ตีพิมพ์ครั้งแรกเมื่อ ค.ศ. 1987 ฉบับภาษาไทยแปลโดยนพดล เวชสวัสดิ์ ตีพิมพ์ครั้งแรกโดยสำนักพิมพ์มติชน ได้รับการตีพิมพ์ซ้ำ สิงหาคม พ.ศ. 2551 โดยสำนักพิมพ์กำมะหยี่

**เนื้อเรื่องย่อ**
ด้วยรัก ความตาย และหัวใจสลาย เป็นเรื่องราวของความรัก ไม่ใช่ความรักทั่วไป เรื่องราวของชายหนุ่มที่เรียนรู้และเติบโต เรื่องราวของหญิงสาวผู้สับสน เรื่องราวของชีวิตและความตาย 

คราใดที่ได้ยินเพลงโปรดของเธอ โทรุ วาตานาเบะ ก็หวนนึกถึงนาโอโกะผู้เป็นรักแรก  เรื่องราวที่เกิดขึ้นเกือบยี่สิบปีก่อนสมัยยังเป็นนักศึกษาในโตเกียว มิตรภาพแปร่งเพี้ยน ความสัมพันธ์ฉาบฉวย ความปรารถนา การสูญเสีย และความรัก  จนถึงจุดที่เขาต้องเลือกระหว่างอดีตกับอนาคต

**อ้างอิง**
หมวดหมู่:นวนิยาย
หมวดหมู่:งานเขียนของฮารูกิ มูรากามิ
หมวดหมู่:วรรณกรรมญี่ปุ่น
แกะรอยแกะดาว

แกะรอย แกะดาว (羊をめぐる冒険; A Wild Sheep Chase) เป็นนวนิยายของฮะรุกิ มุระกะมิ นักเขียนชาวญี่ปุ่น ตีพิมพ์ครั้งแรกเมื่อ ค.ศ. 1982 เป็นตอนจบของนิยายไตรภาค "ไตรภาคแห่งมุสิก" (鼠三部作) ฉบับภาษาไทยแปลโดยนพดล เวชสวัสดิ์ ตีพิมพ์ครั้งแรกโดยสำนักพิมพ์มติชน ได้รับการตีพิมพ์ซ้ำเมื่อ สิงหาคม พ.ศ. 2551 โดยสำนักพิมพ์กำมะหยี่

**เนื้อเรื่องย่อ**
เรื่องราวเริ่มต้นขึ้นที่นักเขียนนิรนามวัยสามสิบกว่าๆ ผู้มีกิริยามารยาทและมีทัศนคติที่เข้าใจโลกและชีวิตอย่างดีว่า อะไรจะเกิดก็ต้องเกิด และไม่มีเหตุผลที่คนเราจะไปขัดขวางความเป็นไปของธรรมชาติ  แต่ในที่สุด เมื่อเขานำภาพแกะของเพื่อนไปเผยแพร่และถูกอิทธิพลมืดบีบเค้นคุกคาม เขาจึงยอมสลัดความรู้สึกเฉยชาต่อชีวิต และเริ่มออกเดินทางจากโตเกียวพร้อมกับสาวหูมหัศจรรย์ไปยังฮกไกโด ดินแดนหนาวเหน็บ เพื่อตามหาแกะพิสดารตามความประสงค์ของผู้ยิ่งใหญ่ลึกลับอำนาจล้นเหลือ พานพบเรื่องราวพิลึกพิลั่นเกี่ยวพันกับแกะประหลาด 

**อ้างอิง**
หมวดหมู่:งานเขียนของฮารูกิ มูรากามิ
หมวดหมู่:วรรณกรรมญี่ปุ่น
แอนโทนี ฮ็อปกินส์

เซอร์ ฟิลิป แอนโทนี ฮ็อปกินส์ CBE (Sir Philip Anthony Hopkins; เกิด 31 ธันวาคม ค.ศ. 1937) เป็นนักแสดง ผู้กำกับ และโปรดิวเซอร์ชาวเวลส์ เขาเป็นที่รู้จักจากการแสดงทั้งในภาพยนตร์ โทรทัศน์ และละครเวที ฮ็อปกินส์ได้รับรางวัลมากมาย รวมถึงรางวัลออสการ์สองรางวัล, รางวัลแบฟตาสี่รางวัล, รางวัลไพรม์ไทม์เอมมีสองรางวัล และรางวัลลอเรนซ์โอลิวีเอร์อีกหนึ่งรางวัล นอกจากนี้ เขายังได้รับรางวัลเซซิล บี. เดอมิลล์ ในปี 2005 และแบฟตาเฟลโลว์ชิปสำหรับความสำเร็จตลอดชีวิตในปี 2008 เขาได้รับการแต่งตั้งเป็นอัศวินจากสมเด็จพระราชินีนาถเอลิซาเบธที่ 2 แห่งสหราชอาณาจักร ในปี 1993 สำหรับผลงานด้านละครของเขา

**รางวัลสำคัญที่ได้รับ**

**รางวัลออสการ์**
ได้รับรางวัล 2 ครั้ง จากการเสนอชื่อเข้าชิง 6 ครั้ง

**อ้างอิง**

**แหล่งข้อมูลอื่น**
 164
หมวดหมู่:บุคคลที่เกิดในปี พ.ศ. 2480
หมวดหมู่:บุคคลที่ยังมีชีวิตอยู่
หมวดหมู่:ศิษย์เก่าจากราชสถานศิลปะการละคร
หมวดหมู่:ชาวอเมริกันเชื้อสายเวลส์
หมวดหมู่:นักแสดงเวลส์
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:บุคคลจากเทศมณฑลกลามอร์กัน
หมวดหมู่:ผู้ได้รับเครื่องราชอิสริยาภรณ์ซีบีอี
หมวดหมู่:ชาวเวลส์ในสหรัฐ
หมวดหมู่:เซอร์
รางวัลเอมมี

รางวัลเอมมี (Emmy Award) เป็นรางวัลทางโทรทัศน์ที่พิจารณาผู้ทำงานด้านโทรทัศน์ เทียบเท่าได้กับรางวัลออสการ์ของทางฝั่งภาพยนตร์ โดยนำเสนอหลายส่วนในอุตสาหกรรมทางโทรทัศน์อย่างเช่น รายการบันเทิง ข่าว สารคดี รายการกีฬา รางวัลจัดขึ้นประจำทุกปี โดยจะการแจกรางวัลในสาขาเฉพาะอย่างเช่น ไพรม์ไทม์ เอ็มมี อวอร์ดส ให้กับรายการอเมริกันที่ดีที่สุดในช่วงไพร์มไทม์ (ไม่รวมกีฬา) และ เดย์ไทม์ เอ็มมี อวอร์ดส ให้กับรายการอเมริกันที่ดีที่สุดในช่วงกลางวัน
หมวดหมู่:รางวัลโทรทัศน์
หมวดหมู่:รางวัลเอมมี
อาลัมบรา

อาลัมบรา (Alhambra) คือพระราชวังและป้อมปราการตั้งอยู่ที่เมืองกรานาดาในแคว้นอันดาลูซิอา ทางภาคใต้ของประเทศสเปน สร้างขึ้นระหว่างปี ค.ศ. 1248-1354 โดยกษัตริย์มุสลิมชาวมัวร์ สุลต่านมุฮัมมัดที่ 1 อิบน์ นัสร์แห่งราชวงศ์นาสริด ซึ่งเป็นราชวงศ์ของชาวมุสลิมราชวงศ์สุดท้ายในสเปน  คำว่า "อาลัมบรา" มาจากคำในภาษาอาหรับว่า "อัลฮัมรออ์" (الْحَمْرَاء, Al-Ḥamrā) แปลว่า "(สิ่ง) ที่มีสีแดง" เนื่องจากตัวป้อมปราการนั้นก่อสร้างด้วยหิน ดิน และอิฐสีแดง ส่วนอาคารอื่น ๆ ซึ่งสร้างด้วยใช้ปูนขาวเป็นส่วนประกอบก็จะเห็นเป็นสีออกแดง ๆ เช่นกัน
สถาปัตยกรรมของพระราชวังอาลัมบรามีความโดดเด่นด้วยลายแกะสลักอย่างละเอียดและประณีต ทั้งผนัง เสา เพดาน โค้งซุ้มประตูต่าง ๆ ล้วนแกะสลักอย่างละเอียด นับเป็นงานศิลป์ชั้นยอดของชาวมัวร์ในยุคนั้น อาลัมบราถือเป็นผลงานชิ้นเอกของสถาปัตยกรรมมัวร์
แม้อาลัมบราจะมีที่ตั้งอยู่บนเนินเขาสูง แต่ก็มีระบบการจัดการเกี่ยวกับน้ำที่ดี มีการทำคูคลองส่งน้ำจากด้านล่างขึ้นมายังพระราชวังเพื่อใช้ในการอุปโภคบริโภค ซึ่งเป็นการแสดงให้เห็นถึงภูมิปัญญาด้านการชลประทานของชาวมัวร์ได้เป็นอย่างดี
ในช่วงคริสต์ศตวรรษที่ 18 ถึงต้นคริสต์ศตวรรษที่ 19 อาลัมบราถูกทอดทิ้งจนค่อย ๆ กลายสภาพเป็นที่พักของบรรดาคนจรจัดที่มาอาศัยอยู่กันอย่างระเกะระกะ และทรุดโทรมลงไปเรื่อย ๆ พระราชวังบางส่วนถูกทำลายเนื่องจากความไม่รู้ถึงคุณค่าของพระราชวังแห่งนี้ อย่างไรก็ดี หลังจากที่อาลัมบราได้กลายเป็นฉากหนึ่งในนวนิยายเรื่อง Tales of the Alhambra รัฐบาลสเปนก็ได้ให้ความสนใจในการบูรณปฏิสังขรณ์พระราชวังแห่งนี้ให้กลับมามีสภาพที่ดีอีกครั้ง และได้รับการขึ้นทะเบียนเป็นมรดกโลกร่วมกับสถานที่ในบริเวณเดียวกันอีกสองแห่งในนามว่า "อาลัมบรา, เฆเนราลิเฟ และอัลไบซินแห่งกรานาดา"

**แหล่งข้อมูลอื่น**
 Alhambra date=2008-12-02 -  www.AlhambraDeGranada.org    - www.alhambra.org    - www.AlhambraGranada.info    - www.alhambra.info date=2008-05-14     
หมวดหมู่:สิ่งก่อสร้างในคริสต์ทศวรรษ 1240
หมวดหมู่:สิ่งก่อสร้างในคริสต์ทศวรรษ 1350
หมวดหมู่:แหล่งมรดกโลกในประเทศสเปน
หมวดหมู่:แหล่งมรดกโลกทางวัฒนธรรม
หมวดหมู่:วังและพระราชวังในประเทศสเปน
หมวดหมู่:อาหรับ
หมวดหมู่:สิ่งก่อสร้างในแคว้นอันดาลูซิอา
กานาเป

กานาเป (canapé) หรือบางครั้งเขียนว่า คานาเป้ เป็นอาหารชิ้นเล็ก ๆ ที่มักมีไว้ตกแต่งอาหาร สามารถถือได้โดยนิ้วมือและมักรับประทานได้ภายในคำเดียว มักเสิร์ฟในช่วงค็อกเทล กานาเปส่วนใหญ่มักจะรสเค็มหรือเผ็ดเพื่อทำให้แขกดื่มได้มากขึ้น ชิ้นส่วนของกานาเป เช่น แคร็กเกอร์ ขนมปังหั่นเป็นแผ่นชิ้นเล็ก ๆ ขนมปังอบ ตัดออกในรูปร่างต่างกัน อาจทาเนย และด้านบนอาจเป็นเนื้อสัตว์ เนื้อปลา เนยแข็ง คาเวียร์ ฟัวกรา ซอส หรือเครื่องปรุงอื่น ๆ
หมวดหมู่:อาหารจากเนื้อปลา
แก๊งชะนีกับอีแอบ

แก๊งชะนีกับอีแอบ เป็นภาพยนตร์ไทยที่ออกฉายเมื่อวันที่ 13 กรกฎาคม พ.ศ. 2549 โดยค่าย จีทีเอช กำกับโดยยงยุทธ ทองกองทุน  ภาพยนตร์ทำรายได้ 49.12 ล้านบาท

**สโลแกน**
ภารกิจจับแอบ โดยสาวแสบแก๊งชะนี
*อีแอบอยู่รอบตัวเรา

**นักแสดงนำ**
มีสุข แจ้งมีสุข รับบท แป้ง
*พัชรศรี เบญจมาศ รับบท ป๋อม
*กุลนัดดา ปัจฉิมสวัสดิ์ รับบท แพท
*พิมลวรรณ ศุภยางค์ รับบท เจ๊ฝ้าย
*อรปรียา หุ่นศาสตร์ รับบท นิ่ม

**นักแสดงสมทบ**
เธียรชัย ชัยสวัสดิ์ รับบท ก้อง
*ไมเคิล เชาวนาศัย รับบท พี่บี
*ดาวิเด โดริโก้ รับบท อ๊อฟ
*คะซุกิ ยะโนะ รับบท เคนจัง
*กนิษฐ์ สารสิน รับบท พี่โจ้
*มนต์ชีพ ศิวะสินางกูร รับบท เฮียเพ้ง
*ศันสนีย์ วัฒนานุกูล รับบท แม่ของแป้ง
*ปาณิสรา พิมพ์ปรุ รับบท แม่หมอ (คนใช้ของฝ้าย)
*ประเสริฐ วิวัฒนานนท์พงศ์ รับบท ลุงของก้อง
*อนุชิต สพันธุ์พงษ์ รับบท พนักงานในห้างสรรพสินค้า
*ปฏิญญา ควรตระกูล (ป๋าต๊อบ) รับบท แฟนของสายรุ้ง
*ปิยะกานต์ บุตรประเสริฐ รับบท ครูของลูกฝ้าย
*ปวีณ์นุช แพ่งนคร รับบท พนักงานขายชุดชั้นใน
*ฉันทวิชช์ ธนะเสวี รับบท ผู้ออกกำลังกาย

**สื่ออื่น ๆ**
หนังสือการ์ตูนแก๊งชะนีกับอีแอบ
ด้วยความร่วมมือกันของ GTH กับการ์ตูนไทยสตูดิโอ จับมือร่วมมุขฮาพาภาพยนตร์ "แก๊งชะนีกับอีแอบ" มาในฉบับการ์ตูน โดยผู้เขียนบทหนัง "โอ๋ และ อำ" ได้เป็นผู้เขียนบทในเวอร์ชันการ์ตูนด้วย

**เพลง**
ควักหัวใจ - ใหม่ เจริญปุระ
*อาจจะเป็นคนนี้ - ฐิติมา สุตสุนทร
*ทางเดินแห่งรัก - เสาวลักษณ์ ลีละบุตร (ตอนจบ)

**รางวัล**

**อ้างอิง**

**แหล่งข้อมูลอื่น ๆ**
  ข้อมูลหนังเรื่องแก๊งชะนีกับอีแอบในเว็บ Movie Sanook.com-  เว็บไซต์ข้อมูลหนังแก๊งชะนีกับอีแอบ-  ข้อมูลเกี่ยวกับภาพยนตร์เรื่องแก๊งชะนีกับอีแอบ-  แก๊งชะนีกับอีแอบ ทางเว็บไซต์ GTH date=2021-01-20 -  ตัวอย่างภาพยนตร์ เรื่อง แก๊งชะนีกีบอีแอบ- title=แก๊งชะนีกับอีแอบ (2006)
หมวดหมู่:ภาพยนตร์ไทยที่ออกฉายในปี พ.ศ. 2549
หมวดหมู่:ภาพยนตร์ไทย
หมวดหมู่:ภาพยนตร์โดยจีทีเอช
หมวดหมู่:ภาพยนตร์ตลก
หมวดหมู่:ภาพยนตร์เกี่ยวกับความหลากหลายทางเพศ 
หมวดหมู่:ภาพยนตร์ที่กำกับโดย ยงยุทธ ทองกองทุน
หมวดหมู่:ภาพยนตร์แอลจีบีทีไทย
กีฬายุวชนโลก

กีฬายุวชนโลก (International Children’s Games) หรือตัวย่อว่า ICG เป็นการแข่งขันกีฬาระดับนานาชาติของบรรดาเด็กนักเรียนทั้งชายและหญิงจากทั่วทุกมุมโลกที่มีอายุระหว่าง 12-15 ปี โดยจัดขึ้นเป็นประจำทุกปีตามเมืองสำคัญของประเทศต่างๆที่เป็นเจ้าภาพ การแข่งขันกีฬายุวชนโลกถือกำเนิดขึ้นมาจากการที่ชาวยุโรปได้ร่วมมือกันจัดตั้งเทศกาลการแข่งกีฬาและวัฒนธรรม เพื่อส่งเสริมการมีมิตรภาพระหว่างประเทศ ซึ่งหวังว่าการมีมิตรภาพระหว่างประเทศ จะทำให้เกิดสันติภาพไม่มีสงครามหรือความรุนแรงเกิดขึ้น
โดยจัดขึ้นเป็นครั้งแรกที่เมืองเซเลีย ประเทศสโลวีเนีย เมื่อปี 1968 (พ.ศ. 2511) เป็นการชิงชัยของเด็กนักเรียนชายหญิงวัยอายุ 12-15 ปี โดยทีมที่เข้าร่วมแข่งขันจะให้ส่งในนามของเมือง ไม่ใช่ส่งในนามของประเทศ ฉะนั้นประเทศหนึ่งอาจจะส่งหลายเมืองก็ได้ ในครั้งแรกนั้นมีทีมที่เข้าร่วมแข่งขันจาก 9 ประเทศ
การแข่งขันมีจุดมุ่งหมาย เพื่อพัฒนาการทางด้านร่างกาย สติปัญญา และจิตใจของเด็ก และที่สำคัญที่สุดคือ เพื่อให้เด็กมีประสบการณ์การได้รู้จักกัน จะได้สร้างมิตรภาพโดยการติดต่อต่อเนื่องกันต่อไปเมื่อทุกคนกลับไปถึงบ้าน ซึ่งจะขยายผลไปถึงเพื่อนคนอื่นๆที่จะได้ร่วมกันติดต่อด้วย เพราะเด็กในวัยนี้เป็นช่วงวัยที่ชอบติดต่อกับเพื่อนเพศเดียวกัน จะได้แลกแปลี่ยนข้อมูล แลกเปลี่ยนวัฒนธรรม ฝึกฝนภาษา และช่วยเหลือต่อกันเมื่อเติบโตเป็นผู้ใหญ่
สำหรับการแข่งขันกีฬา เด็กในวัยนี้ยังไม่ควรจะต้องมีการแข่งขันแบบโหมหนักเอาเป็นเอาตาย เช่น แข่งกันครั้งละหลายๆเกมหรือหลายๆเซ็ทหรือหลายๆวัน แต่เด็กต้องการจะได้ท่องเที่ยว ต้องการได้รับความสนุกสนาน ได้รู้จักกันและสร้างมิตรภาพต่อกันมากกว่า

**การจัดการแข่งขัน**

**ฤดูหนาว**

**อ้างอิง**
หมวดหมู่:กีฬาเยาวชน
ตลาดหนองมน

ตลาดหนองมน เป็นตลาดที่ตั้งอยู่ริมถนนสุขุมวิทอยู่ใกล้กับหาดบางแสน ในตำบลแสนสุข อำเภอเมืองชลบุรี จังหวัดชลบุรี เป็นตลาดของฝาก ขายของพื้นเมืองและของที่ระลึก ส่วนใหญ่เป็นของทะเลแห้งชนิดต่าง ๆ ห่อหมก หอยจ๊อ ขนมประเภทกวน ภาชนะเครื่องจักรสาน เป็นต้น ของฝากขึ้นชื่อที่มีชื่อเสียงคือข้าวหลามหนองมน ซึ่งทางจังหวัดชลบุรีจัดให้มีการประกวดข้าวหลามที่อร่อยที่สุดเป็นประจำทุกปี

**ที่มาของชื่อ**
ในอดีตบริเวณตลาดหนองมนเป็นหมู่บ้านหนึ่งในจังหวัดชลบุรี เหตุที่ชื่อ "หนองมน" มีตำนานเล่าว่ามีพระสงฆ์เดินทางธุดงค์มายังเมืองบางปลาสร้อย และได้กลางกลดพักค้างแรมที่หมู่บ้านนี้ แต่ขณะนั้นเกิดโรคระบาดมีผู้คนล้มตาย  หมอยาสมุนไพรอย่างไรก็ไม่หาย ชาวบ้านไม่รู้จะทำอย่างไรจึงอาราธนาพระธุดงค์ให้มาช่วย พระธุดงค์รูปนั้นก็ทำพิธีปลุกเสกน้ำมนต์ขึ้นมาบาตรหนึ่ง ชาวบ้านนำมาดื่มบ้างและประพรมตัวให้คนที่กำลังป่วยบ้าง ปรากฏว่าหายป่วยจากโรคระบาด ชาวบ้านบริเวณข้างเคียงเมื่อทราบข่าวจึงไดมาขอน้ำมนต์จากหลวงพ่อไปรักษาโรคร้ายในหมู่บ้านของตนบ้าง 
จนในที่สุด พระธุดงค์ไม่สามารถทำน้ำมนต์ให้พอเพียงกับความต้องการของชาวบ้านได้ เพราะแหล่งน้ำอยู่ห่างไกล ท่านออกปากให้ชาวบ้านขุดน้ำเล็ก ๆ ใกล้กุฏิของท่าน พระธุดงค์ก็จัดแจงทำพิธีปลุกเสกคาถาอาคม และหยดเทียนลงไปในหนองน้ำ เพื่อทำน้ำมนต์ไว้แจกจ่าย ภายหลังพระธุดงค์องค์นั้นก็เดินทางจากหมู่บ้านนี้ไป หนองน้ำก็ยังคงเป็นหนองน้ำมนต์ที่ศักดิ์สิทธิ์ที่สามารถนำไปรักษาโรคภัยให้หายได้ หนองน้ำนั้นมีชื่อว่า "หนองน้ำมนต์" ต่อมาก็กลายเป็น "หนองมน"

**อ้างอิง**
หนองมน
วอยซ์เอกซ์เอ็มแอล

วอยซ์เอกซ์เอ็มแอล หรือ วีเอกซ์เอ็มแอล (VoiceXML: VXML) เป็นมาตรฐาน XML ใช้สำหรับสร้างหัวข้อบนอินเทอร์เน็ตที่สามารถเข้ากับการยอมรับการพูดและโทรศัพท์ แทนที่การใช้เว็บเบราว์เซอร์บนคอมพิวเตอร์ส่วนบุคคล ซึ่งใช้โทรศัพท์เชื่อมผ่านเว็บเสียง คุณเพียงกดหมายเลขโทรศัพท์ของเว็บไซต์และใช้อุปกรณ์การพูดแล้วกดคำสั่งและก็จะได้รับข้อมูลข่าวสารที่ต้องการ

**ตัวอย่างข้อมูล**



Hello world!



หมวดหมู่:มาตรฐานเวิลด์ไวด์เว็บคอนซอร์เทียม
หมวดหมู่:มาตรฐานที่พัฒนาจากเอกซ์เอ็มแอล
หมวดหมู่:ภาษามาร์กอัป
หมวดหมู่:การสังเคราะห์เสียงพูด
หมวดหมู่:ภาษาโปรแกรมที่พัฒนาจากเอกซ์เอ็มแอล
หมวดหมู่:โพรโทคอลวอยซ์โอเวอร์ไอพี
ท้าวทรุปัท

ท้าวทรุปัท หรือ ท้าวยัชนเสน เป็นกษัตริย์ครองแคว้นปัญจาละ เป็นบิดาของศิขัณฑี ธฤษฏัทยุมนะ และพระนางเทราปตี (2 คนหลังเกิดจากการทำพิธี) ต่อมาโทรณาจารย์ได้ให้เหล่าลูกศิษย์จับตัวท้าวทรุปัทมาให้ตน ซึ่งเป็นพิธีคุรุทักษิณา โดยทุรโยธน์นำน้อง ๆ บุกตะลุยก่อนแต่ถูกท้าวทรุปัทตีทัพพ่ายกลับมา 
ต่อมาปาณฑพทั้ง 5 ได้มาต่อสู้กับท้าวทรุปัทอีกครั้ง ท้าวทรุปัทรบแพ้อรชุนและจับตัวไปให้คุรุโทรณาจารย์ แต่โทรณาจารย์ปล่อยตัวไปแต่ได้ขอดินแดนปัญจาละไว้ครึ่งหนึ่ง ท้าวทรุปัทรู้สึกน้อยใจว่าเหตุใดตนจึงไม่มีบุตรที่เก่งกาจดังเช่นอรชุน ทำให้ท้าวทรุปัทอยากได้อรชุนมาเป็นลูกเขยจึงได้ให้ฤๅษีทำพิธีขอบุตรให้กับตน 2 คน คือ ธฤษฏัทยุมนะ จุดมุ่งหมายคือสังหารโทรณาจารย์ และพระนางเทราปทีเพื่อเป็นชายาของอรชุน
ในสงครามทุ่งกุรุเกษตร ท้าวทรุปัทได้เข้าร่วมกำลังรบกับฝ่ายปาณฑพ และถูกโทรณาจารย์ คู่อริสังหารด้วยดาบในการรบวันที่ 15 ของสงครามทุ่งกุรุเกษตร

**อ้างอิง**
หมวดหมู่:ตัวละครในมหาภารตะ
วิญญาณ โลก คนตาย

วิญญาณ โลก คนตาย เป็นภาพยนตร์ที่ออกฉายเมื่อวันที่ 8 พฤศจิกายน พ.ศ. 2550 และ จัดจำหน่ายโดย สหมงคลฟิล์ม เป็นหนังแนวสยองขวัญ

**นักแสดง**
 อนุชิต สพันธุ์พงษ์ แสดงเป็น บัติ-  ณัทธมนกาญจน์ ศรีนิกรโชติ แสดงเป็น มิ้ง

**แหล่งข้อมูลอื่นๆ**
  เว็บไซต์ทางการของภาพยนตร์ date=2007-10-27 - title=วิญญาณ โลก คนตาย (2007)
หมวดหมู่:ภาพยนตร์ไทยที่ออกฉายในปี พ.ศ. 2550
หมวดหมู่:ภาพยนตร์โดยสหมงคลฟิล์ม
ปลาช่อนดำ

ปลาช่อนดำ (Black snakehead, Manu) เป็นปลาน้ำจืดชนิดหนึ่ง มีชื่อวิทยาศาสตร์ว่า Channa melasoma อยู่ในวงศ์ปลาช่อน (Channidae) มีรูปร่างเหมือนปลาช่อน (C. striata) แต่ลำตัวผอมเพรียวกว่า หัวโต ตาสีดำ ตามตัวไม่มีลวดลาย สีลำตัวสีเขียวอมม่วง ครีบท้อง ครีบหาง และครีบหลังมีสีคล้ำมีขลิบขาวที่ครีบท้อง
ขนาดโตเต็มที่ได้ 30 เซนติเมตร กินปลาขนาดเล็ก ลูกกุ้ง และสิ่งมีชีวิตเล็ก ๆ ต่าง ๆ
ในประเทศไทยพบได้เฉพาะป่าพรุโต๊ะแดง จังหวัดนราธิวาส และแม่น้ำโกลก ในต่างประเทศพบได้ตั้งแต่มาเลเซีย, สิงคโปร์ไปจนถึงอินโดนีเซีย
ปลาช่อนดำมีชื่อเรียกเฉพาะในแวดวงปลาสวยงามว่า "ปลาช่อนเจ้าฟ้า" และมีชื่อเรียกอื่น ๆ ว่า "พังกับ" แต่การเลี้ยงเป็นปลาสวยงามกลับไม่ได้รับความนิยมเท่าที่ควร เนื่องจากไม่มีความสวยงาม และเลี้ยงค่อนข้างยากเนื่องจากปรับตัวให้เข้ากับสภาพแวดล้อมไม่ค่อยได้

**อ้างอิง**

**แหล่งข้อมูลอื่น**
  ข้อมูลปลาช่อนดำfix-attempted=yes 
ช่อนดำ
ช่อนดำ
ช่อนดำ
ช่อนดำ
ช่อนดำ
ช่อนดำ
อเล็กซานดร้า ธิดาวัลย์ บุญช่วย

อเล็กซานดร้า ธิดาวัลย์ บุญช่วย (ອາເລັກຊານດຣາ ທິດາວັນ ບຸນຊ່ວຍ; Alexandra Thidavanh Bounxouei, เกิด 28 พฤษภาคม พ.ศ. 2530) เป็นนักแสดงและนักร้องลูกครึ่งลาว-บัลแกเรีย ที่มีชื่อเสียงในวงการบันเทิงไทย

**ประวัติ**
อเล็กซานดร้า ธิดาวัลย์ บุญช่วย หรือชื่อที่สะกดตามบัตรประจำตัวประชาชนของประเทศลาว ว่า อเล็กซานดร้า ทิดาวัน บุนซ่วย เป็นนักแสดงชาวลาว เกิดเมื่อวันพฤหัสบดีที่ 28 พฤษภาคม พ.ศ. 2530 เป็นบุตรีของบุนทะวีไซ บุนซ่วย ชาวลาว กับโจดานา อิออร์ดังกา ชาวบัลแกเรีย เธอจบการศึกษาระดับอุดมศึกษาจากคณะมนุษยศาสตร์ ภาคภาษาอังกฤษ จากวิทยาลัยลาวอเมริกัน นครหลวงเวียงจันทน์และศึกษาต่อระดับระดับปริญญาโทที่ มหาวิทยาลัยเคโอ ประเทศญี่ปุ่น 
เธอเติบโตมาในครอบครัวนักดนตรี ปู่ของเธอ บุนทะมาลี บุนซ่วย เป็นผู้แต่งเนื้อร้องและทำนองเพลงอมตะ ในเพลงกุหลาบปากเซ และสายลมเย็น ส่วนคุณตาเป็นนักร้องและนักกีตาร์ชาวบัลแกเรีย ขณะที่บิดาของเธอ บุนทะวีไซ ได้ทุนไปเรียนด้านการสอนดนตรีที่บัลแกเรียเป็นเวลา 10 ปี จนได้พบกับแม่ของเธอ โจดานา ที่เรียนเปียโน ที่นั่น พอเธออายุได้ 1 ขวบ พ่อและแม่ยังเรียนไม่จบดีก็ตัดสินใจกลับมาประเทศลาวเพื่อบุกเบิกการสอนดนตรีคลาสสิกในลาว โดยเป็นครูสอนเปียโนในโรงเรียนสอนศิลปะดนตรีของลาวตั้งแต่ยุคก่อตั้ง ปัจจุบันคุณพ่อของอเล็กซานดร้ามีตำแหน่งเป็นรองผู้อำนวยการ
เมื่อเธออายุได้ 3 ขวบ เธอได้ออกผลงานอัลบั้มเพลงซึ่งถือเป็น นักร้องอายุน้อยที่สุดที่ได้ออกอัลบั้มในประเทศลาว และยังวางขายอัลบั้มในประเทศญี่ปุ่น ถึงแม้เธอจะไม่มีค่ายเพลง แต่การผลิตผลงานและดูแลทุกอย่างโดยพ่อกับแม่ของเธอ และเธอยังเป็นศิลปินคนเดียวของลาวที่ต้องทำเรื่องขออนุญาตทางรัฐบาลก่อนที่จะสัมภาษณ์เธอ ทางด้านการแสดงเธอเคยเล่นละครเวทีในหอประชุมที่ใหญ่ที่สุดในเวียงจันทน์ 
ทางด้านผลงานเพลง มีเพลงดังอย่าง เพลงคอยวันฮักหวนคืน รวมถึงอัลบั้มงานเพลงครอบครัว โดยมีพ่อแต่งเพลง แม่เล่นไวโอลิน ที่เป็นเพลงลาว ผสมแนวฮิปฮอป อาร์แอนด์บี ซอฟต์ร็อก เร็กเก้ ปัจจุบันเธอได้เซ็นสัญญากับเวิร์คพอยท์ มีผลงานเพลงและงานละครคือ เพลงรักริมฝั่งโขง และเรไรลูกสาวป่า
ด้านศาสนา เธอกล่าวว่าเธอนับถือศาสนาคริสต์

**ผลงาน**

**ละคร**
 ปี 2550 เพลงรักริมฝั่งโขง ช่อง 7 รับบท จำปา คู่กับ ศุกลวัฒน์ คณารศ  - ปี 2551 เรไรลูกสาวป่า ช่อง 7 รับบท เรไร คู่กับ ศิวัฒน์ โชติชัยชรินทร์, รพีภัทร เอกพันธ์กุล- ปี 2552 ระเบิดเถิดเทิง (ซิตคอม) ช่อง 5 (รับเชิญในตอน... คฤหาสน์ คฤโหด)- ปี 2554 ตลก 6 ฉาก (ซิตคอม) ช่อง 5 (รับเชิญ)- ปี 2555 เก็บหอมออมรัก ช่อง 7 รับบท สตางค์ (รับเชิญในตอน...ถ่านไฟเก่า,หนองบัวดีหมี ช็อปปิ้งมอลล์,ไม่มีใครผิด...จนเกินอภัย)

**ผลงานเพลง**
 เพลงรักริมฝั่งโขง ร้องคู่กับ เวียร์  ศุกลวัฒน์ คณารศ- เพลงบ่ฮู้เป็นหยัง  ร้องคู่กับ เวียร์  ศุกลวัฒน์ คณารศ- อัลบั้มเพลงประกอบละคร เพลงรักริมฝั่งโขง
*เพลงเรไรลูกสาวป่า ประกอบละครเรไรลูกสาวป่า
*เพลงรำวงป่า ประกอบละครเรไรลูกสาวป่า
*เพลงยินดีที่ไม่รู้จัก(เวอร์ชันหลายภาษา) ขับร้อง ภาษาลาว ในคอนเสิร์ต GTH 11 ปีแสงคอนเสิร์ต
*แข่งขันร้องเพลงในรายการ The Mask Singer หน้ากากนักร้อง ซีซั่นที่ 3 ภายใต้ หน้ากากซากุระ โดยสามารถเอาชนะ  หน้ากากนินจา ด้วยเพลง Dangerous Woman แต่ได้พ่ายแพ้ให้กับ หน้ากากแอปเปิ้ล ด้วยเพลง คิดฮอด

**อ้างอิง**
  อเล็กซานดร้า ทิดาวัน บุนซ่วย รู้ไปโม้ด
หมวดหมู่:นักร้องหญิงชาวลาว
หมวดหมู่:นักร้องป็อปลาว
หมวดหมู่:นักแสดงหญิงชาวลาว
หมวดหมู่:ชาวลาวในประเทศไทย
หมวดหมู่:ชาวลาวเชื้อสายบัลแกเรีย
หมวดหมู่:คริสต์ศาสนิกชนชาวลาว
หมวดหมู่:ศิษย์เก่าจากมหาวิทยาลัยเคโอ
สระว่ายน้ำ

สระว่ายน้ำหลังบ้าน
ไฟล์:Rooftop pool NYC.jpg|thumb|สระว่ายน้ำส่วนตัวบนดาดฟ้า
สระว่ายน้ำ คือแหล่งน้ำที่มนุษย์สร้างขึ้นเพื่อใช้สำหรับการว่ายน้ำหรือกิจกรรมนันทนาการ สามารถสร้างให้ลึกลงไปในดินหรืออยู่เหนือพื้นดินก็ได้ และสร้างด้วยวัสดุหลายชนิดเช่นคอนกรีต (หรือเรียกว่า กูไนต์) โลหะ พลาสติก หรือไฟเบอร์กลาสส์ สระว่ายน้ำอาจตกแต่งให้เป็นรูปร่างหรือขนาดตามใจชอบ หรือใช้ขนาดมาตรฐานก็ได้ โดยขนาดใหญ่ที่สุดคือสระว่ายน้ำขนาดที่ใช้ในกีฬาโอลิมปิก
ชมรมสุขภาพ เช่น วายเอ็มซีเอ ฟิตเนส และชมรมส่วนตัวจะมีสระว่ายน้ำไว้ออกกำลังกายเป็นส่วนใหญ่ โรงแรมหลายแห่งมีสระว่ายน้ำสำหรับแขก สถานที่เช่น โรงเรียน และมหาวิทยาลัย บางที่ก็มีสระว่ายน้ำสำหรับว่ายน้ำและชั้นเรียนวิชาพลศึกษา หรือสำหรับนักกีฬาแข่งขัน อ่างน้ำร้อนและสปามีสระว่ายน้ำที่มีน้ำร้อนไว้สำหรับการผ่อนคลายและการบำบัดรักษา และอาทั่วไปตามบ้าน โรงแรม ชมรม และโรงนวด สระว่ายน้ำยังใช้สำหรับดำน้ำ และกีฬาชนิดอื่น ๆ และยังใช้สำหรับนักประดาน้ำ และนักบินอวกาศเอาไว้ฝึกฝนด้วย
หมวดหมู่:แหล่งน้ำ
หมวดหมู่:น้ำ
อนุทิน

อนุทิน หรือ ไดอารี (diary) เป็นการบันทึก แรกเริ่มบันทึกในรูปแบบของสมุด ซึ่งแยกข้อมูลเป็นวัน รายงานสิ่งที่เกิดขึ้นในแต่ละวัน ในแต่ละช่วงเวลา อนุทินบางครั้งยังมีจุดประสงค์ ลักษณะ ความศิวิไลซ์ของมนุษย์ รวมถึงการบันทึกของรัฐบาล  การบันทึกทางธุรกิจ การบันทึกทางทหาร โรงเรียนหรือผู้ปกครองบางคนสอนเด็กให้เขียนอนุทิน เพื่อแสดงความรู้สึกและความคิดออกมา 
ขณะที่อนุทินแสดงข้อมูลเกี่ยวกับบันทึกชีวิตประจำวัน ประวัติของตัวเอง หรือประวัติชีวิต ผู้เขียนบันทึกแสดงรายละเอียด ข้อมูลส่วนตัว โดยส่วนมากตั้งใจบันทึกเป็นเรื่องส่วนตัว หรือในกลุ่มเพื่อน หรือญาติด้วยกัน แต่ในปัจจุบันอนุทินบางคนก็มีการเผยแพร่ออกไป อย่างของ อันเนอ ฟรังค์, อลัน คลาร์ก, โทนี เบ็นน์ หรือ ไซมอน เกรย์ ที่มีการตีพิมพ์ออกมาเพื่อเป็นการแก้ต่างตัวเอง หรือเพื่อผลประโยชน์ อนุทินที่มีชื่อเสียงของไทย เช่น ไดอารีของสมเด็จเจ้าฟ้ามหาวชิรุณหิศ
ความหมายอื่นของอนุทิน ยังหมายถึงสิ่งพิมพ์ของอนุทินที่เขียนขึ้น หรืออาจหมายถึงในรูปแบบทางอิเล็กทรอนิกส์ อย่าง บล็อก เป็นต้น
หมวดหมู่:อัตชีวประวัติ
หมวดหมู่:การเขียน
วัดศรีพโลทัย

วัดศรีพโลทัย ตั้งอยู่ที่ อำเภอเมืองชลบุรี จังหวัดชลบุรี โดยมีนายบางและนางแอ๊ว รัฐกิจเจริญสุข เป็นผู้มีจิตศรัทธามอบที่ดินให้สร้างวัด จำนวน 6 ไร่ 4 งาน 35 ตารางวาและได้รับอนุญาตสร้างวัดเมื่อ พ.ศ. 2506 จวบจนกระทั่งเสนาสนะต่างๆ เรียบร้อยแล้ว จึงได้รับอนุญาตให้ตั้งเป็นวัดเมื่อ วันที่ 5 ตุลาคม พ.ศ. 2508 ได้รับพระราชทานวิสุงคามสีมา เมื่อวันที่ 24 มีนาคม พ.ศ. 2512 เนื้อที่ๆได้รับพระราชทานวิสุงคามสีมา กว้าง 40 เมตร ยาว 60 เมตร วัดมีเนื้อที่ทั้งหมด 10 ไร่ ๓ งาน 38 ตารางวา มีธรณีสงฆ์ 11 ไร่ 2 งาน 85 ตารางวาเป็นที่ดินมีโฉนด เลขที่ 5123

**อ้างอิง**
 อนุสรณ์งานสมโภชน์กรุงรัตนโกสินทร์ 200 ปี พุทธศักราช 2525 , ทำเนียบวัดและพระสังฆธิการ แห่งจังหวัดชลบุรี , หน้า 39 , บริษัทประยูรวงศ์
ศรีพโลทัย
ไอซีเอ็มพี

เกณฑ์วิธีข้อความควบคุมบนอินเทอร์เน็ต หรือ ไอซีเอ็มพี (Internet Control Message Protocol: ICMP) คือ โพรโทคอลที่ทำหน้าที่รายงานความผิดพลาดต่างๆ ใน IP packet และตรวจสอบการทำงานในชั้น Internet Layer
เนื่องจากปกติข้อมูลที่ส่งใน Network จะต้องผ่าน Router มากกว่าหนึ่งตัว เพื่อให้ Router สามารถตรวจสอบปัญหาในการส่งข้อมูลไปยังปลายทาง Router จะใช้ Internet Control Message Protocol (ICMP) ไปแจ้งยัง IP ต้นทาง โดย ICMP จะถูกใช้ในการวิเคราะห์เพื่อแก้ไขปัญหา
ข้อความใน ICMP จะประกอบด้วย- Echo Request and Echo Reply- Source Quench- Destination Unreachable- Time Exceeded- Fragmentation Needed

**แหล่งข้อมูลอื่น**
 RFCs
** RFC 792, Internet Control Message Protocol
** RFC 1122, Requirements for Internet Hosts -- Communication Layers
** RFC 1716, Towards Requirements for IP Router-  IANA-  ICMP Sequence Diagram date=2020-11-06 -  ICMP ping simulation-  ICMP traceroute simulation
หมวดหมู่:โพรโทคอลบนอินเทอร์เน็ต
หมวดหมู่:มาตรฐานอินเทอร์เน็ต
หมวดหมู่:โพรโทคอลชั้นอินเทอร์เน็ต
หมวดหมู่:โพรโทคอลชั้นเครือข่าย
คอนเวิร์ส (บริษัทรองเท้า)

สัญลักษณ์คอนเวิร์ส
Red and white Chuck Taylor All Star basketball shoe
คอนเวิร์ส (Converse) เป็นบริษัทผลิตอุปกรณ์กีฬาสัญชาติอเมริกัน โดยมากผลิตภัณฑ์ที่มีชื่อเสียงจะเป็นรองเท้ากีฬา ก่อตั้งบริษัทโดย  Marquise M. Converse

**Marquise Mills Converse  (ค.ศ.1861 - 1931)หรือ(พ.ศ. ๒๔๐๔-๒๔๗๔)**
วันเกิด: ตุลาคม 23, 1861  
*เกิดที่: Lyme, New Hampshire, United States         
*เสียชีวิต: Died 1931  
*อาชีพ: ก่อตั้ง Converse Rubber Shoe Company 

**Marquis Converse's Timeline**
ปี1861: ตุลาคม 23, 1861 วันเกิด Marquis ที่ Lyme, New Hampshire, United States
*ปี1884: ตุลาคม 23, 1884 อายุ 23 แต่งงานกับ Alice Converse ที่ Lebanon, New Hampshire, United States
*ปี1888: พฤษภาคม 28, 1888 อายุ 26 วันเกิดลูกสาว Frieda Converse ที่ Lebanon, New Hampshire, United States
*ปี1890: มีนาคม 21, 1890 อายุ 28 วันเกิดลูกชาย Harold Converse ที่ Lebanon, New Hampshire, United States
*ปี1898: มกราคม 29, 1898 อายุ 36 วันเกิดลูกชาย John Converse ที่ Medford, Massachusetts, United States
*ปี1908: กุมภาพันธ์ 1908 อายุ 46 Marquis ก่อตั้ง Converse Rubber Shoe Company 
*ปี1917: 1917 อายุ 55 Converse releases All-Star basketball shoe 
*ปี1918: 1918 อายุ 56 Charles H. "Chuck" Taylor joins Converse as an athle... 
*ปี1923: 1923 อายุ 61 Chuck Taylor's signature is added to the All Star patch 
*ปี1928: 1928 อายุ 66 Marquis leaves the Converse company  

**ประวัติ Converse**
ปี ค.ศ. 1908(พ.ศ. ๒๔๕๑)เปิดบริษัทผลิตรองเท้า ใน Malden, Massachusetts ในเดือนกุมภาพันธ์ ปี ค.ศ.1908
*ปี ค.ศ. 1917(พ.ศ. ๒๔๖๐) ได้เปิดตัวรองเท้าผ้าใบรุ่น Converse All Star basketball shoe 
*ปี ค.ศ. 1921(พ.ศ. ๒๔๖๔) มี นักบาสเกตบอลมืออาชีพชื่อ Charles Hollis "Chuck" Taylor มาทำงานบริษัทในฐานะ เซลส์แมน ซึ่งต่อมา
*ปี ค.ศ. 1932 (พ.ศ. ๒๔๗๕) ลายเซ็นของเขาก็เป็นส่วนหนึ่งของโลโก้ Converse All Star และ Mr. Charles Hollis "Chuck" Taylor ได้ทำงานเรื่อยมาจนกระทั่งเสียชีวิตในปี ค.ศ. 1969 (พ.ศ. ๒๕๑๒)
*ในปี ค.ศ. 1974 ได้ออกรองเท้ารุ่น Converse Suede All Star 
*ในปี ค.ศ. 1998 ออกรองเท้าแตะ Converse One Star และรองเท้า Skath and Skate Star 
*ในปี ค.ศ. 2000 เปิดตัวรองเท้ารุ่น EV Pros

**อ้างอิง**
#แปลจาก http://en.wikipedia.org/wiki/Converse_(shoe_company)
#ข้อมูลครอบครัว, Timeline ของ Marquis M. Converse จาก geni.com

**แหล่งข้อมูลอื่น**
หมวดหมู่:บริษัทของสหรัฐ
หมวดหมู่:ตราสินค้ารองเท้า
หมวดหมู่:ตราสินค้าอุปกรณ์กีฬา
หมวดหมู่:บริษัทอเมริกันที่ก่อตั้งในปี พ.ศ. 2451
หมวดหมู่:บริษัทผู้ผลิตรองเท้าของสหรัฐ
หมวดหมู่:การควบรวมและเข้าซื้อกิจการในปี พ.ศ. 2546
หมวดหมู่:ตราสินค้าชุดกีฬา
คิกออฟ

คิกออฟ เป็นหนังสือพิมพ์รายวันในประเทศไทย นำเสนอข่าวกีฬาต่างประเทศ และในประเทศ ตลอดจนข้อมูลอัตราต่อรองการแข่งขันกีฬาทั่วโลก จากบริษัทรับพนันระดับโลกหลายแห่งด้วย

**ประวัติ**
หนังสือพิมพ์กีฬารายวันคิกออฟ ออกวางแผงเป็นฉบับปฐมฤกษ์ เมื่อวันพฤหัสบดีที่ 22 กรกฎาคม พ.ศ. 2542 ในโอกาสวันคล้ายวันเกิดของสมศักดิ์ ศรีวุฒิชาญ ประธานกรรมการบริหาร บริษัท ฐานเศรษฐกิจ จำกัด ซึ่งเป็นบริษัทแม่ของคิกออฟ ในยุคเริ่มต้นมีจำนวน 24 หน้า จำหน่ายราคา 10 บาท โดยก่อนหน้านั้น 3 วัน ระหว่างวันจันทร์ที่ 19 - วันพุธที่ 21 กรกฎาคม ออกเป็นฉบับทดลองซึ่งมีเนื้อหาเท่ากัน แต่จำหน่ายในราคาเพียง 5 บาทเท่านั้น ซึ่งกลุ่มผู้อ่านหนังสือพิมพ์กีฬา โดยเฉพาะข่าวการแข่งขันฟุตบอลสโมสรในยุโรป ให้ความสนใจเป็นอย่างมาก เนื่องจากคิกออฟสร้างจุดเด่นให้แก่ตัวเอง ด้วยการใช้กระดาษปอนด์ในการพิมพ์หนังสือ ทำให้มีสีสันสวยงาม หมึกพิมพ์ไม่ติดมือ ต่างจากสตาร์ซอคเก้อร์รายวัน ที่มือของผู้อ่านมักติดหมึกพิมพ์ที่ใช้กับกระดาษนิวส์ปรินท์ โดยมี นอสตราดามุส อภิสิทธิ์ อภิสุขสิริ เป็นผู้อำนวยการฝ่ายข่าว และ ธิ ไร่ส้ม ศุทธิเดช ลางคุลเสน(ปัจจุบันเสียชีวิตไปแล้ว) เป็นบรรณาธิการบริหาร
 ต่อมาในช่วงปีที่ 3-4 คือราวปี พ.ศ. 2545-2546 คิกออฟวิวัฒนาการตัวเองถึงขีดสุด โดยมีเนื้อที่หน้ากระดาษเพิ่มขึ้น แบ่งเป็นหน้าบรอดชีต ซึ่งเริ่มจากใช้กระดาษโปสเตอร์จำนวน 4 หน้า พิมพ์ภาพนักฟุตบอลเป็นโปสเตอร์ขนาดใหญ่ เต็มสองหน้ากระดาษ นับเป็นครั้งแรกในประเทศไทย ที่หนังสือพิมพ์กีฬามีโปสเตอร์แถมฟรีทุกฉบับแก่ผู้อ่าน หลังจากนั้นหลายเดือน ก็เปลี่ยนไปใช้กระดาษปอนด์ แต่เพิ่มจำนวนเป็น 8 หน้า โดยปรับให้ปกหน้าเป็นพาดหัวข่าวใหญ่ และปกหลังเป็นหน้าต่อข่าวจากปกหน้า ส่วนภายในยังคงตีพิมพ์ภาพนักฟุตบอล เป็นโปสเตอร์ขนาดใหญ่เต็มหน้าเช่นเดิม อีกส่วนหนึ่งเป็นขนาดแท็บลอยด์ จำนวน 48 หน้า เสนอข่าวสารฟุตบอล กีฬา และคอลัมน์ต่างๆ ทั้งหมดจำหน่ายในราคา 12 บาท และได้มีการตั้งแผนกวิทยุขึ้นทางFM97 โดยใช้ชื่อรายการว่า Sports on line โดยมีรายการที่พลิกวงการวิทยุกีฬาแนวใหม่นั่นก็คือรายการคู่หูผีบ้าบอลโดยมี ดีเจป๋อง กพล ทองพลับ และมลมัมมี เป็นผู้ดำเนินรายการ และปั้นนักพากย์ระดับประเทศมาประดับวงการในปัจจุบันไว้อย่างมากมายจนกระทั่งในช่วงปีที่ 7-8 หลังการเสียชีวิตของท่านผ.อ.สมศักดิ์ไม่นาน คิกออฟกลับเพิ่มราคาเป็น 15 บาท และเมื่อราวปลายเดือนกรกฎาคม พ.ศ. 2550 คิกออฟยังเปลี่ยนกระดาษที่พิมพ์ เป็นกระดาษนิวส์ปรินท์ เช่นเดียวกับสตาร์ซอคเก้อร์รายวัน ซึ่งเท่ากับเป็นการทิ้งจุดขายอันโดดเด่นที่สุดของตัวเองลงไปด้วย และอาจเป็นสาเหตุสำคัญที่ส่งผลให้ยอดจำหน่ายลดลงอย่างชัดเจน จนกระทั่งเมื่อวันเสาร์ที่ 31 มกราคม พ.ศ. 2552 คิกออฟออกหนังสือมาเป็นฉบับสุดท้าย และปิดตัวลงอย่างเป็นทางการ เนื่องจากไม่สามารถแบกรับรายจ่าย ในสภาวะเศรษฐกิจที่ตกต่ำได้อีกต่อไป รวมระยะเวลาที่ออกจำหน่ายทั้งหมดประมาณ 9 ปี 6 เดือน จนวันนี้เกือบ10ปี ที่คิกออฟได้ห่างหายไปจากวงการสื่อกีฬา และในวันนี้ คิกออฟโดยคุณ วุฒิชัย ศรีวุฒิชาญ ทายาทของ ท่านผ.อ.สมศักดิ์ ได้นำคิกออฟกลับสู่วงการสื่อกีฬาอีกครั้ง แต่ด้วยกาลเวลาและวิวัฒนาการของสื่อที่เปลี่ยนไปจึงทำให้ คิกออฟนั้นได้กลับมาในรูปแบบขอสื่อโซเซียลมีเดีย  และเป็นการกลับมาสู่โลกของสื่อกีฬาอย่างเต็มตัวอีกครั้ง

**ดูเพิ่ม**
 ฐานเศรษฐกิจ

**แหล่งข้อมูลอื่น**
หมวดหมู่:หนังสือพิมพ์ในประเทศไทย
หมวดหมู่:กีฬา
หมวดหมู่:ฟุตบอล
เอสวีที 1

220x220px
เอสวีที 1 เป็นสถานีโทรทัศน์ในสวีเดน ออกอากาศตั้งแต่ 6 นาฬิกา และมีรายการแรกคือ Gomorron Sverige
ช่องนี้มีปิดสถานีตอนกลางคืน ระหว่างปิดสถานี เอสวีที 1 ถ่ายทอดรายการจาก เอสวีที 24 (แทนการออกอากาศภาพทดสอบ)

**แหล่งข้อมูลอื่น**
  SVT 
หมวดหมู่:สถานีโทรทัศน์
หมวดหมู่:ประเทศสวีเดน
แฮนค็อค ฮีโร่ขวางนรก

แฮนค็อค ฮีโร่ขวางนรก (Hancock) เป็นภาพยนตร์แอคชันซูเปอร์ฮีโร-ตลกที่ออกฉายในปี พ.ศ. 2551 กำกับโดยปีเตอร์ เบิร์ก นำแสดงโดยวิล สมิธ, เจสัน เบตแมน และชาร์ลีซ เทรัน

**เนื้อเรื่องย่อ**
แฮนค็อค, ซุปเปอร์ฮีโร่ที่ดื่มเหล้าและมีพฤติกรรมไม่รับผิดชอบที่อาศัยอยู่ในลอสแอนเจลิสถูกเกลียดชังโดยประชาชนเนื่องจากความทำลายที่เขาส่งผลให้กับเมืองด้วยการกล้าหาญที่ไม่ตามปกติของเขา ขณะที่เขาช่วยชีวิตของเรย์ เอมเบรย์ ผู้บริหารสื่อสารสาธารณะ เขาช่วย แฮนค็อค กู้ตัวเองและกลายเป็นซุปเปอร์ฮีโร่ที่เคารพ ในระหว่างนี้ เหตุการณ์ทำให้เขามีความสัมพันธ์กับแมรี ภรรยาสวยงามของเอมเบรย์ ซึ่งก็พลังวิเศษเหมือนเขา

**นักแสดง**
 วิล สมิธ รับบท จอห์น แฮนค็อค- ชาร์ลิส โตรน รับบท แมรี เอมบรีย์- เจสัน เบตแมน รับบท เรย์ เอมบรีย์- เอ็ดดี มาร์ซาน รับบท เคนเนธ "เรด" พาร์กเกอร์ จูเนียร์

**อ้างอิง**

**แหล่งข้อมูลอื่น**
 แฮนค็อค ฮีโร่ขวางนรก- Hancock
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์ที่มีฉากในลอสแอนเจลิส
หมวดหมู่:ภาพยนตร์ซูเปอร์ฮีโร
ชิคเก้น รัน วิ่ง...สู้...กระต๊ากสนั่นโลก

ชิคเก้น รัน วิ่ง...สู้...กระต๊ากสนั่นโลก (Chicken Run) เป็นภาพยนตร์แอนิเมชันจากสหราชอาณาจักร ที่ทำในรูปแบบสตอปโมชัน ทำโดยสตูดิโอที่ชื่อว่า อาร์ดแมน แอนิเมชันส์ สตูดิโอส์

**เนื้อเรื่องย่อ**
วันหนึ่งในประเทศอังกฤษ พวกไก่ต่างพากันหลบหนีในฟาร์มที่มีชื่อว่า ฟาร์ม ทวิตตี้ แต่โชคร้ายมีชาวนาและพร้อมด้วยสุนัขของเขาต้อนพวกไก่ให้กลับไปที่ฟาร์มเดิม และ จิงเจอร์ ก็ได้มาพบกับคุณนาย ทวิตตี้ และห้ามไม่ให้ไก่ตัวอื่นๆหนีไป เช้าวันรุ่งขึ้นขณะที่หัวหน้าฝูงไก่ได้ออกมาเข้าแถวเรียงกันเพื่อที่จะให้ ทวิตตี้ ได้คัดเลือกว่าจะออกไข่มากที่สุด แต่แล้วคุณนายทวิตตี้ได้เลือก เอฟวีน่า ที่ออกไข่ไม่หมด และได้ไปตัดหัวไก่เพื่อจะไปเป็นอาหาร
จิงเจอร์ได้ตัดสินใจที่จะหาทางหลบหนีไปจากฟาร์มให้ได้ คืนวันหนึ่งจิงเจอร์ได้พบกับสิ่งที่ลอยมาอยู่บนท้องฟ้านั่นก็คือ ร็อคกี้ เจ้าโต้งอเมริกา ที่มาจากโรงละครสัตว์ และแล้วรถของคณะละครสัตว์ก็เอาสิ่งประดิษฐ์ที่เอาเป็นพายไก่ของฟาร์มต่อมา จิงเจอร์ ได้ถูกจับโดย คุณนายทวิตตี้และร็อคกี้ก็ตามไปด้วย ร็อคกี้ได้ช่วยเหลือจิงเจอร์และหนีไปด้วยกัน และแล้ววันต่อมาร็อคกี้หนีออกไปข้างนอกฟาร์ม จิงเจอรเธอได้พบกับเหรียญของทหารอากาศ และต่อภาพโปสเตอร์ของขณะละครสัตว์
วันต่อมาพวกไก่จึงประดิษฐ์เครื่องบินขึ้นมา ระหว่างเครื่องบินกำลังเคลื่อนที่อยู่ ก็ได้พบกับคุณ ทวีตี้ ได้มาขวางทางไว้ เขาเห็นเครื่องบินได้แล้วเขาก็สลบไป และได้จิงเจอร์ได้ช่วยดึงให้สะพานบินขึ้นแต่ได้พบกับคุณนายทวิตตี้ และแล้วร็อคกี้ก็กลับมาอีกครั้ง แล้วทั้งสองก็นั่งเครื่องบินไป และแล้วก็มีอะไรบางอย่างสั่นสะเทือน คุณนายทวิตตี้ที่ติดตามไก่มา ที่จะทางกำจัดคุณนายทวิตตี้ และร็อคกี้ก็ยิงไข่ของหนูมายิงหน้าทวิตตี้ ยิงไปจนหมดกระสุนไข่ พอคุณนายทวิตตี้จะตัดหัวจิงเจอร์ จิงเจอร์ก็ได้หาวิธิที่จะตัดเชือกนี่ให้ขาด จนร็อคกี้นึกว่าจิงเจอร์ ถูกตัดหัวไปแล้ว แต่เธอยังไม่ตาย คุณนายทวิตตี้ร่วงไปในเครื่องที่ประดิษฐ์พายไก่จนพัง และแล้วพวกไก่ก็หนีจากฟาร์มได้อย่างอิสรภาพ

**ดูเพิ่ม**
  Official UK web site date=2006-03-01 - title=Chicken Run
หมวดหมู่:ชิคเก้น รัน วิ่ง..สู้..กระต๊ากสนั่นโลก
หมวดหมู่:ภาพยนตร์แอนิเมชัน
หมวดหมู่:ภาพยนตร์แอนิเมชันอเมริกัน
หมวดหมู่:ภาพยนตร์แอนิเมชันอังกฤษ
หมวดหมู่:ภาพยนตร์โดยอาร์ดแมนแอนิเมชันส์
หมวดหมู่:ภาพยนตร์โดยดรีมเวิกส์แอนิเมชัน
หมวดหมู่:ภาพยนตร์โดยดรีมเวิร์กส
หมวดหมู่:ภาพยนตร์ที่ออกฉายในปี พ.ศ. 2543
หมวดหมู่:ภาพยนตร์การบิน
สวนสัตว์รากูนัน

สวนสัตว์รากูน่า ตั้งอยู่ที่ Pasar Minggu, จาการ์ตาตอนใต้, ประเทศอินโดนีเซีย. สวนสัตว์นี้เริ่มเป็นที่ยอมรับเมื่อปี 1864 มีสัตว์ป่าและสัตว์ปีกมากมายหลายอย่าง

**ดูเพิ่ม**
  Ragunan at Waza.org date=2007-03-12 
หมวดหมู่:สวนสัตว์ในประเทศอินโดนีเซีย
แม่แบบ:เหตุการณ์ปัจจุบัน/2551 กรกฎาคม 29

* นายสุวิทย์ คุณกิตติ รัฐมนตรีว่าการกระทรวงอุตสาหกรรม และหัวหน้าพรรคเพื่อแผ่นดิน แถลงข่าวว่าพรรคเพื่อแผ่นดินจะถอนตัวจากการเป็นพรรคร่วมรัฐบาล เนื่องจากไม่เห็นด้วยกับการให้ความสำคัญกับแก้ไขรัฐธรรมนูญมากกว่าการแก้ปัญหาปากท้องของประชาชน และกรณีปราสาทพระวิหาร  ขณะที่กลุ่ม ส.ส.ลูกพรรค แถลงว่าเป็นการตัดสินใจโดยลำพังของนายสุวิทย์ และไม่ได้ผ่านความเห็นชอบของที่ประชุมพรรค  (คมชัดลึก)
}
แม่แบบ:เหตุการณ์ปัจจุบัน/2551 กรกฎาคม 28

*ศาลฎีกาแผนกคดีอาญาของผู้ดำรงตำแหน่งทางการเมืองมีคำสั่งรับฟ้องคดีหวยบนดิน โดยหลังศาลพิเคราะห์แล้วเห็นว่าคดีอยู่ในอำนาจการพิจารณาของศาลฎีกาแผนกคดีอาญาของผู้ดำรงตำแหน่งทางการเมือง ตาม พ.ร.บ.ประกอบรัฐธรรมนูญว่าด้วยการพิจารณาคดีอาญาของผู้ดำรงตำแหน่งทางการเมือง พ.ศ.2542 จึงมีคำสั่งให้ประทับรับฟ้องคดีเอาไว้พิจารณาเพื่อมีคำพิพากษาและอนุญาตตามคำร้องให้คณะกรรมการป้องกันและปราบปรามการทุจริตแห่งชาติ (ป.ป.ช.) เข้ามาเป็นโจทก์แทนคณะกรรมการตรวจสอบการกระทำที่ก่อให้เกิดความเสียหายแก่รัฐ (คตส.) ที่หมดวาระไป โดยนัดพิจารณาคดีครั้งแรกในวันที่ 26 ก.ย.51 เวลา 10.00 น.
}
ถนนป่าโทน

ถนนป่าโทน หรือถนนเดชาวุธ อยู่ในเกาะเมืองพระนครศรีอยุธยา เป็นชื่อถนนที่มีมาแต่โบราณสมัยกรุงศรีอยุธยา ตั้งตามชื่อย่านค้าขาย คำว่า "ป่า" หมายถึงตลาด 
ถนนป่าโทนจึงหมายถึงถนนช่วงที่ผ่านย่านตลาดขายโทนและเครื่องดนตรีไทย 
ต่อมาในราวสมัยรัชกาลที่ 5 ถนนป่าโทนได้ถูกตั้งชื่อใหม่ว่า “ถนนเดชาวุธ” ซึ่งเป็นชื่อของ สมเด็จพระเจ้าบรมวงศ์เธอ เจ้าฟ้าอัษฎางค์เดชาวุธ กรมหลวงนครราชสีมา    พระโอรสพระองค์ที่ 62 ในพระบาทสมเด็จพระจุลจอมเกล้าเจ้าอยู่หัวรัชกาลที่ 5 และเป็นพระราชโอรสพระองค์ที่ 7 ในสมเด็จพระศรีพัชรินทรา บรมราชินีนาถ ได้ประทานชื่อถนนสายนี้ ครั้นดำรงตำแหน่งเป็น ผู้บัญชาการกองพลทหารบกที่ 3 ได้ขออนุญาตสร้างทางขึ้นบนถนนป่าโทน เพื่อใช้เป็นเส้นทางลำเลียงพล จากกรมทหารตำบลหัวแหลมซึ่งด้านตะวันตกของเกาะเมือง มุ่งตัดตรงผ่ากลางเมืองไปสู่ท่าเรือข้ามฟากใต้สถานีรถไฟที่ด้านตะวันออกของเกาะเมือง เพื่อสำเลียงทหารและยุทธสัมภาระจากกองพลทหารบกที่ 3 ไปยังสถานีรถไฟกรุงเก่า ซึ่งอยู่ฝากตรงข้ามแม่น้ำป่าสัก หน้าและพอมีการสร้าง สาขาของที่ทำการไปรษณีย์บนถนนสายนี้ จึงตั้งชื่อสาขาว่าเดชาวุธ และเป็นดูเหมือนจะเป็นสถานที่เดียวในปัจจุบันที่ยืนยันว่าถนนสายนี้เคยชื่อว่า ถนนเดชาวุธมาก่อน

**อ้างอิง**
หมวดหมู่:ถนนในจังหวัดพระนครศรีอยุธยา
หมวดหมู่:สิ่งก่อสร้างในสมัยกรุงศรีอยุธยา
หมวดหมู่:สิ่งก่อสร้างในอำเภอพระนครศรีอยุธยา
เทวรูปซูสที่โอลิมเปีย

ไฟล์:Le Jupiter Olympien ou l'art de la sculpture antique.jpg|thumb|250px|ภาพวาดเทวรูปซูสที่โอลิมเปีย
เทวรูปซูสที่โอลิมเปีย (Statue of Zeus at Olympia) เป็นเทวรูปของซูส ซึ่งเป็นประธานเทวสภาโอลิมปัส สร้างจากไม้ ประดับด้วยทองคำและงาช้าง ลักษณะประทับนั่ง อยู่บนฐานกว้าง 10 เมตรครึ่ง ตัวเทวรูปสูงประมาณ 12 เมตร (43 ฟุต) พระหัตถ์ซ้ายถือคทา พระหัตถ์ขวารองรับไนกี้ เทพีแห่งชัยชนะ  มีเครื่องประดับด้วยทองคำล้วน ออกแบบก่อสร้างในศตวรรษที่ 5 ก่อนคริสต์ศักราช โดย ฟิดิแอส ประติมากรชาวเอเธนส์ เทวรูปนี้ประดิษฐานอยู่ในวิหารซูส ที่โอลิมเปีย  ประเทศกรีซ
เทวรูปซูสที่โอลิมเปีย จัดเป็นหนึ่งในเจ็ดสิ่งมหัศจรรย์ของโลก ถือเป็นเจ็ดสิ่งมหัศจรรย์ของโลกยุคโบราณ เช่นเดียวกับ ประภาคารฟาโรส หรือวิหารอาร์เทอมีส และถือเป็นสิ่งร่วมสมัยกับวิหารพาร์เธนอน
เทวรูปนี้ถูกทำลายลงเพราะอัคคีภัยในปี ค.ศ. 475 ปัจจุบันนี้ไม่เหลือซากชิ้นส่วนใด ๆ หลงเหลืออยู่เลย

**อ้างอิง**
หมวดหมู่:งานแกะสลักงาช้าง
หมวดหมู่:เทวรูป
หมวดหมู่:เจ็ดสิ่งมหัศจรรย์ของโลก
หมวดหมู่:ประติมากรรมกรีกโบราณ
หมวดหมู่:สิ่งก่อสร้างในศตวรรษที่ 5 ก่อนคริสตกาล
ดารณี ชาญเชิงศิลปกุล

ดารุณี กฤตบุญญาลัย
ดารณี ชาญเชิงศิลปกุล
ดารณี ชาญเชิงศิลปกุล (ฉายา: ดา ตอร์ปิโด; เกิด 23 กันยายน พ.ศ. 2501 – 7 พฤษภาคม พ.ศ. 2563) อดีตผู้สื่อข่าวหนังสือพิมพ์พิมพ์ไทย และสถานีโทรทัศน์เคเบิลไทยสกายทีวี อดีตแกนนำกลุ่มสภาประชาชน และแนวร่วมประชาธิปไตยขับไล่เผด็จการ (นปก.) นางสาวดารณี เป็นบุตรของ นายลิ่ม และนางกิมลุ้ย เม่งคิม เกิดเมื่อวันที่ 23 กันยายน พ.ศ. 2501 ที่เขตบางแค กรุงเทพมหานคร
ดา ตอร์ปิโด เสียชีวิตอย่างสงบ ระหว่างเข้ารับการรักษาตัวจากโรคมะเร็งเต้านมที่โรงพยาบาลศิริราช เมื่อวันที่ 7 พฤษภาคม 2563 สิริอายุได้ 62 ปี

**คดีหมิ่นพระบรมเดชานุภาพ **
อัยการได้ยื่นฟ้องนางสาวดารณี ในข้อหาหมิ่นพระบรมเดชานุภาพ ตามประมวลกฎหมายอาญา มาตรา 112 สืบเนื่องมาจากวันที่ 7 มิถุนายน พ.ศ. 2551 เวลากลางคืน นางสาวดารณี ได้ขึ้นกล่าวปราศรัย บนเวทีเสียงประชาชน ท้องสนามหลวง ท่ามกลางประชาชนหลายคน อัยการตั้งข้อกล่าวหาว่า นางสาวดารณี จาบจ้วงล้วงเกินสถาบันเบื้องสูง  โดยในวันที่ 28 สิงหาคม พ.ศ. 2552 ศาลอาญาพิเคราะห์แล้วเห็นว่าจำเลยมีความผิดจริงโดยหลักฐาน พิพากษาลงโทษ จำคุก 3 กระทง กระทงละ 6 ปี รวมจำคุก 18 ปี ไม่รอลงอาญา

**แหล่งข้อมูลอื่น**
  กรณีดารณี ชาญเชิงศิลปกุล - เว็บไซต์ LM Watch
หมวดหมู่:ชาวไทยเชื้อสายจีน
หมวดหมู่:บุคคลจากเขตบางแค
หมวดหมู่:สื่อมวลชน
หมวดหมู่:การเมืองภาคประชาชน
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:นักโทษในคดีความผิดต่อองค์พระมหากษัตริย์ไทย
หมวดหมู่:บุคคลในประวัติศาสตร์ไทย หลัง พ.ศ. 2544
สหพันธ์มวยภาคตะวันออกไกลและแปซิฟิก

สหพันธ์มวยภาคตะวันออกไกลและแปซิฟิก (Oriental & Pacific Boxing Federation; ชื่อย่อ: OPBF) ก่อตั้งเมื่อ พ.ศ. 2498 และเข้าเป็นสมาชิกของสภามวยโลก (WBC) ใน พ.ศ. 2506 สมาชิกของ OPBF ได้แก่ ออสเตรเลีย ฟิจิ กวม ฮาวาย ฮ่องกง อินโดนีเซีย ญี่ปุ่น เกาหลีใต้ มองโกเลีย นิวซีแลนด์ ฟิลิปปินส์ กลุ่มประเทศสหภาพสาธารณรัฐสังคมนิยมโซเวียต​ ไต้หวัน ซามัว ไทย และตองงา สำนักงานใหญ่อยู่ที่ญี่ปุ่น

**ประวัติ**
ในระยะเริ่มแรกของมวยสากลในทวีปเอเชียยังไม่มีการชิงแชมป์ระดับภูมิภาคที่เป็นทางการ มีบันทึกของสภามวยโลกระบุว่ามีการแข่งขันชิงแชมป์มวยสากลภาคตะวันออกเป็นครั้งแรกเมื่อ พ.ศ. 2495 โดยกาเบรียล อิลอร์เด ชนะ ฮิโรชิ โอริงูจิ ได้ครองแชมป์รุ่นไลท์เวท ในเดือนพฤศจิกายนปีเดียวกันลาร์รี่ บาตาน (ฟิลิปปินส์) ชนะ อากิโยชิ อากาซาวะ (ญี่ปุ่น) ได้ครองแชมป์รุ่นเฟเธอร์เวท 
อย่างไรก็ตาม ยังไม่มีการรับรองตำแหน่งแชมป์อย่างเป็นทางการจนกระทั่งมีการจัดตั้งสถาบันมวยแห่งแรกในเอเชียเมื่อ 27 ตุลาคม พ.ศ. 2497 ในชื่อสหพันธ์มวยภาคตะวันออกไกล (OBF) ที่โตเกียวจากการประชุมของตัวแทนจากญี่ปุ่น (ยาชิโยะ มานาเบะ) ฟิลิปปินส์ (อัลเฟรโด กิโดเต) และไทย (พร พาณิชภักดี) ประธานของ OBF คนแรกคือมานูเอล นีโตจากฟิลิปปินส์ ผลจากการประชุมครั้งนี้ได้จัดให้มีการชกเป็นมหกรรมของแชมป์ภาคตะวันออกที่มะนิลาเมื่อ 3 และ 7 ธันวาคม พ.ศ. 2498 ผู้ได้ครองแชมป์ในครั้งนั้นได้แก่ - รุ่นฟลายเวท แดนนี่ คิด - รุ่นแบนตัมเวท เคอิจิ โคมูโระ - รุ่นเฟเธอร์เวท ชิเงจิ คาเนโอะ - รุ่นไลท์เวท เลียว อลอนโซ่​ - รุ่นเวลเตอร์เวท สมเดช ยนตรกิจ- รุ่นมิดเดิลเวท ฮาจิโร ทัตสึมิ
การประชุมของ OBF ครั้งแรกจัดขึ้นเมื่อเดือนพฤศจิกายน พ.ศ. 2500 โดยมีตัวแทนจากไทย ญี่ปุ่น ฟิลิปปินส์และสมาชิกใหม่คือเกาหลีใต้เข้าร่วม จำนวนสมาชิกได้เพิ่มขึ้นเรื่อย ๆ จน พ.ศ. 2520 ออสเตรเลียเข้าเป็นสมาชิกและเปลี่ยนชื่อเป็น OPBF เพื่อรวมภูมิภาคแปซิฟิกตอนใต้เข้ามาด้วย จนมีสมาชิก 16 ประเทศในปัจจุบัน

**อ้างอิง**
  ประวัติ OPBF date=2008-07-09 

**แหล่งข้อมูลอื่น**
 http://www.opbf.net/index.html date=2008-05-15 
หมวดหมู่:องค์กรเกี่ยวกับมวยสากล